open-index/open-wikipedia-markdown huggingface dataset:
飛機

**飛機**（），或者叫**定翼機**，係航空器、飛行機械嘅其中一種。

火箭唔算飛機，直升機亦唔算。

特徵係有固定嘅機翼用伯努利效應所生嘅浮力喺空氣入面打橫郁。除咗滑翔機冇用引擎，通常用螺旋槳或噴射引擎發動，亦有實驗機用火箭引擎。

飛機有好多種，亦有大有細。細有模型機，大有可載八百幾人嘅空中巴士A380。

## 歷史

到底第一架重過空氣嘅有動力飛機係焉個發明嘅，目前重有爭議。絕大部分人都認同第一架有動力飛機係萊特兄弟發明並試飛成功嘅「飛行者一號」；但係亦都有歷史學家認為：第一架有動力飛機係另一個美國人，史密森尼學會秘書撒穆耳·P·蘭利發明並試飛成功嘅。此外，亦都有歷史學家認為：第一架有動力飛機係法國人古理芒·阿尼耶斯·阿笛發明並試飛成功嘅「風神號」。而喺巴西，被人奉為「航空之父」嘅就係歐伯圖·山托斯－杜蒙。

## 結構
大多數飛機由五個主要部分組成：機翼、機身、尾翼、起落裝置同動力裝置。

### 機翼

機翼主要功用係為飛機提供升力，用嚟支持飛機喺空中飛，亦起一定嘅穩定同操縱作用。現代嘅機翼上一般安裝有副翼同襟翼。操縱副翼可以令飛機向側邊滾轉，而伸展襟翼可以增大升力面，令飛機以更低嘅速度維持升力。更先進嘅大型飛機嘅機翼通常會有翼尖小翼，翼尖小翼嘅主要作用係斬斷翼尖渦流，令到翼尖部位都可以有效恁產生升力。

另外，機翼上重可以安裝引擎、起落架同油箱等。

機翼有各種形狀，目前主要分為平直翼、後掠翼、可變後掠翼同前掠翼等幾種。喺航空技術唔發達嘅早期為咗提供更大嘅升力，飛機以雙翼機甚至多翼機為主。但現代飛機大部份係單翼機，因為宜家大部份飛機一對機翼已經可以產生足夠升力，加多對機翼反而會導致更大風阻，畫蛇添足。

### 機身

機身嘅主要功用係裝載乘員、旅客、武器、貨物同各種設備，駕駛艙通常都係喺機身；重可以將飛機嘅第啲部件好似尾翼、機翼同埋引擎等連接成一個整體。

1876年，法國人歐方索·披諾第一次提出徂將機翼以外嘅所有組成部份都融入機翼之內嘅「飛翼」概念，但係第一架真正飛到上天嘅飛翼飛機係直到二戰後期先出現嘅德國制荷頓H. IX戰鬥機。

### 尾翼

尾翼通常包括水平尾翼（平尾）同垂直尾翼（垂尾）。水平尾翼由固定嘅水平安定面同可動嘅升降舵組成（某啲型號嘅民用機同軍用機整個平尾都係可動嘅控制面，無專門嘅升降舵）。垂直尾翼就包括固定嘅垂直安定面同可動嘅方向舵。尾翼嘅主要功用係用來操縱飛機俯仰同偏轉，以及保證飛機可以平穩咁飛。另外，好多無水平尾翼嘅飛機（主要係戰鬥機）會裝有鴨翼，用鴨翼來操縱飛機俯仰。亦都有飛機又有水平尾翼又有鴨翼。

### 起落架

起落裝置又叫起落架，係用來支撐飛機並且令佢可以喺地面同第啲水平面起落同停放。陸上飛機嘅起落裝置，一般由減震支柱同機輪組成，另外重有專畀水上飛機升降嘅帶有浮筒裝置嘅起落架同雪地起飛用嘅滑橇式起落架。佢係用嚟起飛同着陸滑跑、地面滑行同停放時支撐飛機。

### 動力裝置
動力裝置主要用引擎產生拉力或推力，令飛機前進。其次重可以為飛機上嘅用電設備提供電力，同埋空調設備等用氣設備提供氣源。

現代飛機嘅動力裝置主要包括渦輪發動機同活塞發動機兩種，應用較廣泛嘅動力裝置有四種：航空活塞式發動機加螺旋槳推進器；渦輪噴氣發動機；渦輪螺旋槳發動機；渦輪風扇發動機。隨住航空技術嘅發展，火箭發動機、沖壓發動機、原子能航空發動機等，都有可能會逐漸被採用。動力裝置除咗發動機，重包括一系列保證引擎正常工作嘅系統，好似燃油供應系統。

從20世紀60年代開始，推力矢量技術嘅普及，令到固定翼飛機都開始可以好似直昇機恁樣，可以唔使跑道就起飛到。

### 其他

飛機除咗上述五個主要部分之外，重裝有各種儀表、通訊設備、領航設備同埋安全設備等等。

### 飛行操縱裝置

現代飛機駕駛艙內駕駛員用嘅飛行操縱裝置通常包括：

* 主操縱裝置：駕駛杆或駕駛盤同方向舵腳蹬。喺某啲採用電傳操縱系統嘅飛機上，駕駛杆或駕駛盤已經被簡化成位於駕駛員側邊嘅操縱杆。 
* 輔助操縱裝置：襟翼手柄、配平按鈕、減速板手柄。 
隨住電子技術嘅發展，飛行操縱裝置嘅形式都發生咗根本性嘅變化。喺大型飛機，傳統嘅機械式操縱系統已逐漸被更先進嘅電傳操縱系統所取代，計算機系統全面介入飛行操縱系統，駕駛員嘅操作已經唔再似係直接操縱飛機動作，而更似係向飛機下達運動指令。由於某啲採用電傳操縱系統嘅飛機取消咗原有嘅駕駛杆或駕駛盤等裝置而改為側杆操縱，駕駛艙嘅空間顯得更加闊落，所以有駕駛員稱呢類駕駛艙為「飛行辦公室」。

## 飛機記錄
### 最高航速
最高航速係飛機最重要性能之一。以下係若干歷史上最高航速紀錄：

### 最長航程
2004年6月28號，新航再開通新加坡樟宜機場至美國新澤西州紐華克機場嘅每日唔停站直航航班，編號為SQ21/SQ22，以空中巴士A340-500客機飛行，打破新加坡至洛杉磯航線成為全球最長唔停站商業飛行嘅航線－達16600公里，飛行時間需時18個鐘頭。

### 升限及實用升限
;載重及載客能力
目前載重能力最好嘅係前蘇聯安托諾夫設計局所製造嘅安-225「夢想」運輸機，離陸重量超過600公噸，酬載重量可達300公噸。 

目前載客人數最多嘅係2005年初發表嘅空中巴士 A380客機，採用最高密度座位時可載850人。

### 環球飛行
* 1924年道格拉斯公司「世界巡航號」（World Cruisers）第一次分段環球飛行，歷時175日，飛完42400千米。 
* 1986年由伯特·魯坦設計嘅旅行者號由阿哥迪克·魯坦同女飛行員珍娜·耶格爾駕駛，首次一次過無空中加油嘅環球飛行。 
* 1992年10月，一架和諧式超音速客機，為咗紀念哥倫布發現美洲新大陸500周年，用咗32個鐘頭49分繞地球一周，創出環球飛行嘅新紀錄。

## 靜音噴射機
2006年11月，美國麻省理工學院同英國劍橋大學嘅研究團隊，提出一項名為「靜音噴射機倡議」嘅計劃，將徹底改造客機嘅概念設計：第時嘅客機唔只會更慳油，而且安靜無聲，令機場附近居民飽免受飛機升降噪音折磨之苦。呢款「靜音噴射機」可以載215名乘客，並可能喺2030年加入航空界。呢款客機嘅噪音由機場外聽落，大概似洗衣機或第啲家庭電器嘅噪音。

## 參考
牘

**牘**（音同讀）係一塊同唻寫字嘅木片，因為佢用唻寫字，所以亦都解書信文件。牘同另一種類似嘅嘢，叫做簡，係用竹做。不過牘就闊身，簡就窄身。因為佢係木做，所以亦都有人佢做**木牘**。

## 攷
飛

**飛**，又叫**飛翔**或**飛行**，係一種物體離開地面嘅行進方式。方法有好多種，例如利用空氣動力學原理產生升力（例如：飛機或雀）；亦可以經由比空氣更輕嘅重量嚟達成目的（例如：熱氣球）；重有一種飛行方式並唔喺空氣當中，而係喺太空度，稱為太空飛行。

會飛嘅嘢包括：雀仔、滑翔機、飛機、巡航導彈。火箭同直升機係用反作用力托住。
國家地理雜誌

《**國家地理雜誌**》（）係美國國家地理學會嘅官方雜誌，第一期喺學會成立9個月之後出版（1888年）。依家《國家地理雜誌》已經成為世界上其中一本最出名嘅雜誌，而封面上面嘅黃色邊框亦都成為雜誌嘅特色。

雜誌每年出版12期（每個月一期），但係有時會有特別版。雜誌嘅內容包括一啲關於地理、流行科學、世界歷史、文化、時事同埋嘅文章，仲有一啲高質素嘅相。

## 拎
* 國家地理官方網頁（英文）
* 國家地理官方網頁（中文）
香港管弦樂團

**香港管弦樂團**（**Hong Kong Philharmonic Orchestra**），簡稱**港樂**（HKPO），又俾古典音樂發燒友叫HongKongPhil，係香港主要嘅管弦樂團。

香港管弦樂團前身係**中英管弦樂團**，喺1947年成立。1957年改組成為香港管弦樂團。改組之後，首場音樂會響同年10月31號香港大學陸佑堂舉行。1959年，曾經成立中國音樂組，由張永壽做指揮，但舉行過一次公開演出就解散咗。1974年，正式開始職業化，由當時市政局資助，係香港最早嘅職業化西樂管弦樂團。樂團有89位成員，每年有超過100場表演。樂團每年亦演出70幾場免費交響及室樂音樂會。為咗配合音樂教育計劃，響香港好多間大學舉行巡迴舉行交響音樂會，加上示範講解，令到大、中、小學生認識古典音樂。喺培育新人方面，樂團推行年度合作計劃，同香港演藝學院一齊培育專業音樂人才。

香港音樂家葉詠詩喺1986年至2000年7月間擔任香港管弦樂團駐團指揮。樂團現任音樂總監係荷蘭籍指揮梵志登，2012/13樂季上任。

## 參考

## 出面網頁
*
TZ

**TZ**或**tz**或**Tz**或**tZ**可以係：

* 時區
* 時區系統
* 酷航嘅IATA代碼
* 美國運輸航空嘅IATA代碼
* 坦桑尼亞嘅ISO 3166-1 alpha-2國家代碼
* .tz：坦桑尼亞嘅國家域名
* 豐田TZ引擎
* 雅馬哈TZ
* 超級TZ機箱：四驅車嘅一種系列
艾度迪華特

**艾度·迪華特**（，）係荷蘭指揮家。佢以指揮樂團同歌劇節目出名，將一啲二流樂團轉變為一流嘅樂團，因而讚佢做「樂團建造家」。

## 履歷
迪華特曾經喺阿姆斯特丹市嘅史韋琳克音樂學院（Sweelinck Conservatory）學雙簧管、鋼琴及指揮學，1962年畢業；畢業之後第二年（1963年），阿姆斯特丹王家音樂廳樂團委任佢做助理首席雙簧管手。1964年23歲嗰陣，迪華特喺紐約市嘅德米特里·米特羅波洛斯指揮大賽攞獎。攞獎後，佢正式加入紐約愛樂樂團做助理指揮，一年內變成倫納德·伯恩斯坦嘅得力助手。

迪華特返返荷蘭之後，立即俾伯納德·海廷克委任做阿姆斯特丹王家音樂廳樂團嘅助理指揮。1967年，荷蘭管樂合奏組、鹿特丹愛樂樂團委任迪華特做呢兩個樂團嘅指揮，由1973年到1979年擔任音樂總監。

迪華特喺1975年帶領三藩市交響樂團作首演，一年後做埋呢個樂團嘅總客席指揮，1977年到1985年擔任樂團嘅音樂總監。由1986年至1995年，出任明尼蘇達樂團總指揮。

迪華特多次巡迴演出之後，1989年返返荷蘭，俾荷蘭電台愛樂樂團委任做音樂總監，做到1994年辭職為止；之後更出任同一樂團嘅桂冠指揮。

自1995年開始，迪華特正式擔任澳洲悉尼交響樂團總指揮及藝術顧問。2004年辭職，出任香港管弦樂團藝術總監及總指揮至2012年。

2008年1月3號，迪華特被任命為密爾沃基交響樂團第六位音樂指導，2009年9月上任。2008年3月，聖保羅室內樂團宣布迪華特成為2010年管弦樂團嘅藝術合作夥伴-11賽季。2010年4月，密爾沃基交響樂團宣佈喺2016-17賽季延長德瓦特的合同。同一個月，皇家佛蘭德愛樂樂團宣布由2012年起，瓦特被任命為六個賽季嘅首席指揮。佢喺2011年開始皇家佛蘭德愛樂樂團嘅首席指揮，比原定早一年。2014年11月，皇家佛蘭德愛樂樂團宣布迪華特擔任首席指揮的任期將在2015-2016賽季結束之後結束。 2015年2月，密爾沃基交響樂團宣布2016-17賽季之後迪華特嘅音樂總監結束，佢將成為得獎者。2015年6月，新西蘭交響樂團宣布任命迪華特為下一位音樂總監，並喺2016年3月舉行首次音樂會。

2024年4月10號，迪華特宣布退休。

## 備註

## 出面網頁

類:荷蘭音樂家
類:指揮家
公眾地方

**公眾地方**係任何人有權出入嘅範圍，可以係露天或者室內，公眾地方嘅範圍唔包括所私人地方、官地。

**室內公眾地方**，定義為任何人士有權入去或者獲准入去嘅地方，不論使唔使畀錢。

**露天公眾地方**，定義為公眾嘅街、公眾碼頭、公園。

## 法律定義
「公眾地方」、「公眾場所」（public place）指：
:(a) 公眾街道、公眾碼頭或公園；同埋
:(b) 公眾畀啲錢就可入，或者公眾可以進入或獲准進入嘅劇院、各類公眾娛樂場所或其他公眾休憩場所；

**註**：以上係譯文，以英文原文作準。原文：Cap 1 s 3 Interpretation of words and expressions,Laws of Hong Kong.

## 參考
* 雙語法例資料系統 - 第1章 第3條 詞語和詞句的釋義
* 法定禁煙區

## 睇埋
* 公共空間
* 私人地方
物競天擇

**物競天擇**（； ），又叫**自然選擇**，簡化講係生物遺傳上分化出唔同特徵，有啲好有啲壞，當中**好**係指緊能夠幫嗰種生物生存同繁殖，有壞特徵嘅個體比較難生存同繁衍後代，所以被環境淘汰，得返有好特徵嘅個體適應到環境而可以留低，將好特徵一代傳一代。

## 基本概論

物競天擇嘅概念係由查理斯·達爾文喺佢本名著《物種起源》嗰度提出嘅。通過物競天擇進行嘅進化，係指某啲等位基因因為有利於生存同繁殖而變得更加常見。例如身上帶有抗藥能力強嘅基因嘅細菌個體，比較大機會生存落去同埋繁殖後代，所以喺下一代入便**抗藥能力勁嘅基因**呢個等位基因就變得更常見。

學者指，呢個機制係不證自明嘅，因為呢個機制係三個簡單事實嘅必然結果：
***[[表現型]]差異**：就算係喺一個族群嘅生物入面，個體彼此之間喺形態、生理、行為等各方面（表現型）有所差異；
***適應能力差異**：唔同嘅表現型特徵對於生存同繁殖嘅影響都唔同，例如皮下脂肪厚對於喺凍嘅地方生存有利，而不育則對繁殖不利；
***適應能力嘅遺傳度**：呢啲影響適應能力嘅表現型特徵受基因影響，有啲甚至完全由基因話事嘅，所以有得一代傳一代。
喺野外，好多時**生咗出嚟嘅後代**數量遠大於**生存到落去嘅後代**，呢啲原因令到同一個物種間嘅個體會爭生存所需嘅資源，例如係爭食物，又會爭繁殖嘅機會，例如係爭伴侶噉。喺呢啲競爭中，某啲個體因為先天優勢所以較大機會爭贏，好似係天生大隻啲聰明啲所以較擅長搵食物，或者天生個樣靚啲所以較易搵到伴侶，於是呢啲有先天優勢嘅個體同冇咁有優勢嘅個體比起嚟，比較有能力生存同繁殖，將自己身上嘅基因傳去下一代嗰度。

## 具體機制
### 適應度

物競天擇帶出咗進化適應度（）呢個概念。一隻生物嘅進化適應度係指佢生存同繁殖嘅能力，而呢個能力決定佢有幾大機會將自己身上嘅基因傳去下一代。某隻生物嘅進化適應度係以
:比例上有幾多後代帶有嚟自嗰隻生物嘅基因
嚟量度嘅，所以進化適應度唔係齋睇佢可以生到幾多個後代嘅－就算佢生到嘅仔女嘅數量係同類個體嘅十倍，如果嗰啲仔女因為太虛弱或者佢唔識照顧等嘅原因而生存唔到，呢隻生物嘅進化適應度都唔會好高。

一個特徵（或者等位基因）嘅進化適應度唔係定死咗唔變嘅。如果個族群住嘅環境變咗，本嚟係中性或者有害嘅特徵可能會變成有利嘅特徵，反之亦然。

例如係樺尺蠖（學名：*Biston betularia*）噉：樺尺蠖係一種飛蛾，本來係白色帶黑斑點嘅，不過喺十八世紀工業革命嘅英格蘭，工廠排出大量黑色嘅廢氣，引致樺尺蠖族群嘅色水有所改變－生態學家發現喺工業革命嗰兩個世紀期間，英格蘭樺尺蠖嘅色水變到黑鼆鼆噉色。根據生物學家嘅研究，呢個現象嘅原因如下－樺尺蠖嘅身體色水係由等位基因話事嘅，隻隻樺尺蠖身上都有決定佢身體色水嘅基因，而白色帶斑點嘅基因同埋黑色嘅基因係呢個基因嘅等位基因，喺英格蘭樺尺蠖由白色帶斑點變成近乎全黑嘅色水嘅過程當中，黑色嘅基因喺呢個族群嘅基因庫入面出現嘅頻率提升咗，噉係由於黑色身體喺污染得勁嘅環境嗰度起到保護色作用，而白色帶斑點嘅基因嘅出現頻率就相應跌咗。定義上，呢個過程就係進化嘅一個例子。

地球一路都有好多地殼活動、氣候同埋洋流等嘅嘢令地球嘅環境不斷噉變化，而呢啲變化令到地球上嘅生物要係噉進化嚟適應新環境，亦都令地球嘅生物多樣性變得更加高。

### 合作

### 性選擇

## 運算模擬

物競天擇可以大致上噉用以下嘅 JavaScript 碼嚟模擬：

```javascript
var p; // 基因 P 喺個族群當中嘅出現率
var N = 2000;
var generations = 200;
var data = [];
var simulations = 10;

// 定義咗柞子程序先。
function next_generation(simulation_data) { // 呢個子程序負責由一代嘅數據計下一代嘅樣
    var draws = 2 * N;
    var A1 = 0;
    var A2 = 0;
    for (var i = 0; i < draws; i = i + 1) {
        // p 乘嘅數值代表基因 P 有幾有利生存繁殖，嗰個數值愈高愈表示基因 P 有利生存繁殖。
        if (Math.random() <= p * 1.01) { // 喺呢個個案入面，0.5 * 1.01 大過 0.5，所以 A1 嘅數值比較有可能上升。
            A1 = A1 + 1;
        }
        else {
            A2 = A2 + 1;
        }
    }
    p = A1/draws; // 將 p 設做一代後，基因 P 喺個族群當中嘅出現頻率。如果 p 上面乘嗰個數大過 1，噉 p 嘅數值傾向會升。
    simulation_data.push(p);
}

function simulation(simulation_counter) { // 呢個子程序負責做模擬。
    p = 0.5; // 設 p 做 0.5，即係個族群入面一半個體有基因 P。 
    for (var i = 0; i < generations; i = i + 1) { // 行 200 代（設咗 generations = 200）。
        next_generation(data[simulation_counter]); // 行 next_generation 呢個子程序，行 200 次。
    }
}

// 個主程序喺呢度。
for (var i = 0; i < simulations; i = i + 1) { // 做 10 次模擬（設咗 simulations = 10），
    data.push([]); // 每次都將計出嘅數據放入 data[] 呢個 array 嗰度。
    simulation(i); // 行 simulation 呢個子程序。
}
draw_line_chart(data,"Generation","p",["Population Size:",N,"Generations:",generations]);
// 最後畫條線，以 X 軸表示代，Y 軸表示 p；如果「p * 1.01」當中 p 乘嗰個數大過 1，通常條線會係一條有好多起起跌跌、但總體偏升嘅線。
```


## 物種形成

由於遷徙同地理變動等嘅原因，同一物種嘅群體不時會喺空間上分開。長遠落嚟，如果唔同地區嘅同種族群喺唔同環境之下，長期受到唔同方向嘅天擇壓力，兩邊嘅基因特性就會越行越遠，最終有機會積累到足以令兩個群體差異極大，唔再能夠交配成功，謂之形成咗兩個分開嘅物種。即係話物種形成可以源自物競天擇嘅累積效果。

## 睇埋
*人工選擇
*可進化度
*自私基因論
*進化博弈論
*抗藥

## 註釋

## 引述
適者生存

**適者生存**（）係對達爾文進化論入面提到嘅物競天擇嘅一個解說，話只有最能夠適應到環境嘅生物後代先至有得生存落去。而呢個概念係由開創社會達爾文主義嘅英國哲學家夏拔史賓莎首先提出。

## 睇埋
*進化
李光耀

**李光耀**（；，）係星加坡華人，祖籍廣東大埔（而家係廣東梅州同福建龍潭永定之間嘅山區）。星加坡獨立之後第一任總理，由1959年做到去1990年，又係執政人民行動黨嘅首任秘書長。之後退居二線，1990年到2004年期間就擔任「國務資政」，跟住做「內閣資政」，為佢個大仔、現任星加坡總理李顯龍提供意見，到2011年先完全退休。2015年3月23號因為嚴重肺炎喺醫院病死，終年91歲。

## 爭議
李光耀係個極具爭議且鐵腕嘅獨裁者，批評者認為佢令新加坡冇新聞自由，喺政治上亦唔民主，文化發展亦因政治需要而備受壓抑，反對派長期受打壓及迫害。李光耀掌權以嚟，引用殖民地時期制定嘅《內部安全法令》囚禁約2600名異己。前國會議員謝太寶甚至喺未經審判嘅情況下，被新加坡當局監禁同軟禁長達32年（監禁23年，軟禁9年）。

### 馬來西亞與印尼華人邊緣論
2006年9月15號，李光耀喺公共政策學院主辦嘅萊佛士論壇上，發表「馬來西亞與印尼政府有系統邊緣化華人」相關言論，引起同時鄰國馬來西亞同印尼嘅外交風波。李光耀喺論壇上提到，新加坡同印尼同埋馬來西亞嘅關係時，指印尼前總統優素福·哈比比曾經形容新加坡似俾綠色嘅海洋包圍嘅「小紅點」，而小紅點就係迫使新加坡，好似印尼國內嘅華人一樣，對佢言聽算從；跟住形容馬來西亞華人被有系統地邊緣化。言論引起馬印兩國政府強烈反應，馬來西亞同印尼兩國嘅政治人紛紛對此表示不滿，並要求新加坡對李光耀嘅言論作出解釋同道歉。馬來西亞前首相馬哈迪責備李光耀傲慢同唔尊重鄰國，並反擊話馬來西亞都可以質疑新加坡將當地馬來族邊緣化。印尼前總統哈比比指形容「小紅點」係激勵印尼青年向新加坡學習，但原意被歪曲。9月30號，李光耀為言論向馬來西亞首相阿布都拉·巴達威道歉，但冇收回言論。

### 要挾選民
1991年，工人黨提名嘅劉程強贏得后港選區嘅國會議席，後喺1997、2001同2006年三次大選中連任。後港嘅選民亦因此「付出代價」，自1990年代以嚟，后港地區存在組屋翻新滯後、公共交通規劃唔周全等問題，工人黨嘅支持者認為，呢個係新加坡政府有意對后港選民進行「懲罰」。

喺2011年新加坡大選前，李光耀對阿裕尼集選區嘅選民講：「如果你哋投畀反對黨，你哋呢度就會變成貧民區。」結果引起該選區選民反感，最終工人黨戰勝人民行動黨，贏得阿裕尼集選區嘅國會席位。

## 評價
### 馬哈迪評論
2015年李光耀逝世後，馬來西亞前首相馬哈迪喺佢個Blog發表主題為「光耀與我」嘅文章，佢對李光耀逝世表示悲傷同哀悼，佢話佢成日同呢位新加坡老將交鋒，但係對國家嘅茁壯成長上高提供咗不分仇敵嘅意見，佢仲寫隨住李光耀嘅逝世，東盟喺冇李光耀同蘇哈托（第2任印尼總統）底下失去咗強勢領導。

2016年4月，喺李光耀逝世一周年，馬哈迪向媒體表示新加坡人必需珍惜李光耀嘅付出同犧牲，指佢係新加坡今日掂嘅重要關鍵。馬哈迪表示李光耀有責任將新加坡轉變成擁有世界級港口同航空樞紐嘅金融中心。佢話啲人全部需要記住呢啲成就，重表示李光耀嘅立場同馬來西亞嘅立場唔一樣。

## 名（榮）譽博士
* 香港大學名譽法學博士（1970年）
* 香港中文大學榮譽法學博士（2000年）
* 復旦大學名譽博士（2005年4月20號）

## 攷

## 出面網頁

* Remembering Lee Kuan Yew 
* The Singapore Story: Memoirs of Lee Kuan Yew 

類:律師
類:香港中文大學榮譽博士

類:劍橋大學舊生
簡

**簡**係一條條用來寫字嘅竹片。佢通常串埋一揪成冊。簡同另一種類似嘅嘢，叫做牘，係用木做。不過牘就闊身，簡就窄身。因為佢係竹做，所以亦都有人叫佢做**竹簡**。
新翠邨

**新翠邨**（）係香港一個公共屋邨，位於新界沙田區大圍，1983年正式入伙，鄰近隆亨邨、景田苑、田心村、港鐵大圍站同沙田車公廟。

## 出面網頁
* 房委會新翠邨資料
ElgooG

**elgooG**係Google嘅鏡站，接受鏡象輸入嘅搜查。顯示啲結果都係鏡象。搞嗰班友叫「天下太過平(?)」（:en:All Too Flat）。Google 無份參與。

## 參考資料
* http://www.newscientist.com/article.ns?id=dn2768

## 彈出去
* Google Mirror
飲嘢

**飲嘢**（）係動物為咗幫身體攝取水份而吞液體（好多時係水）落肚嘅過程，係動物一種本能。所有動物都要飲嘢先至生存到。而俾人飲嘅嘢就叫做嘢飲。

約人放工出去飲嘢係社交活動，唔係飲杯嘢咁單純。

## 睇埋
* 食嘢
* 杯
* 飲品
* 汽水
* 啤
* 擺酒
* 酒
* 咖啡室
* 犒賞系統
希拉莉

**希拉莉·羅得漢·克林頓**（，）係前任美國國務卿，曾經喺2001年到2009年期間擔任代表美國紐約州嘅聯邦參議員。因為佢老公克林頓係第42任美國總統，所以佢亦都曾經喺1993年到2001年期間擔任第一夫人。佢而家係美國民主黨黨員。

2007年1月20號，希拉莉宣佈成立一個競選總統研究委員會，加入角逐2008年美國總統職位，但後來退選。2009年1月21號，希拉莉上任美國國務卿，係美國歷史上第三位女性做到國務卿。

希拉莉做咗2016年美國總統選舉嘅民主黨初選候選人，打低主要對手伯尼山德士後做咗民主黨正式參選人，同美國共和黨嘅當勞侵對決，但都係選唔到。

## 早年生平
希拉莉喺1947年10月26號喺芝加哥出世，阿爸係共和黨人，有威爾斯同英格蘭血統，阿媽有威爾斯、蘇格蘭同法裔加拿大血統。希拉莉曾經係共和黨嘅支持者，曾經喺1964年美國總統選舉幫過共和黨。但係喺1968年因為唔妥獲得當時共和黨黨代表大會提名嘅理察尼克遜，所以轉投民主黨。1973年喺耶魯大學法學院畢業開始做律師，之後搬咗去阿肯色州仲加入咗國會水門事件嘅彈劾調查小組。

1975年同比爾·克林頓結婚，1980年生咗個女叫雀兒喜·克林頓。克林頓喺1979年到1981年同埋1983年到1992年做咗阿肯色州州長，所以希拉莉成為咗阿肯色州第一夫人並且喺呢12年期間參與兒童福利嘅事務。

## 成為第一夫人
克林頓喺1993年到2001年期間擔任第42任美國總統，所以希拉莉成為咗美國第一夫人。喺希拉莉在任期間推行咗唔少改善教育同醫療嘅政策。佢喺1994年想推健康保險計劃，但無獲得由民主黨控制嘅國會通過。民主黨喺健康保險計劃呢一疫嘅失敗令對手共和黨喺1994年嘅中期選舉中拎多咗議席，重新得到翻國會嘅控制權。自此之後，希拉莉減少咗喺國內政策方面嘅參與，轉而開始參加更多國際性嘅事務。

## 成為參議員
喺2000年，希拉莉成為咗美國參議院議員，佢喺在任期間一邊維持自由派選民嘅支持，一邊努力拉攏中間派選民，包括投票支持伊拉克戰爭。

2006年11月7日嘅美國中期選舉中，希拉莉成功連任紐約州參議員，得票中比較多係女性選民。

## 2008年美國總統選舉

希拉莉喺2007年1月20號喺個人網頁度宣佈組織緊競選總統研究委員會，有意角逐美國總統職位。喺2008年民主黨黨內初選，希拉莉一開始以大幅領拋離其他侯選人，但喺民主黨政壇新秀非裔美國人巴拉克·奧巴馬參議員宣佈參選後，兩人展開激烈嘅競爭。2008年6月3號完成嗮所有嘅初選投票，雖然希拉莉喺初選中總共得到約1800萬張普選票，比奧巴馬多出17萬票，但因為美國民主黨嘅黨代表票比例分配制度，奧巴馬最尾因為黨代表票總體上比希拉莉多而贏得提名。希拉莉喺6月7號正式承認競選失敗。

## 美國國務卿
希拉莉喺2009年到2013年期間喺奧巴馬第一任政府擔任國務卿，在任期間出訪咗112個國家。2011年3月希拉莉曾表示自己唔會再擔任下一屆國務卿，奧巴馬之後搵咗參議員約翰·克里繼任。

希拉莉喺卸任後被指使用個人電子郵件帳戶處理公務因此引起「電郵門事件」嘅爭議。

## 2016年美國總統選舉
希拉莉喺2015年4月12號宣佈參加2016年美國總統選舉，2016年6月9號佢拎到多數黨代表票，打敗伯尼山德士，正式得到民主黨嘅提名資格，代表民主黨參選總統，同共和黨提名人當勞侵決一勝負，最後因為選舉人票比當勞侵少而輸咗。

## 出面網頁

* 希拉莉個人網頁
*
香港嘅運動員唔係垃圾

**香港嘅運動員唔係垃圾**係李麗珊響1996年嘅阿特蘭大奧運會滑浪風帆比賽贏咗嗰時講嘅名句。
哈利法塔

**哈利法塔**（），之前叫**杜拜塔**（）係世界最高嘅摩天大廈，位於阿拉伯聯合酋長國杜拜。塔高 828米，佔地兩平方公里。

## 工程
工程由2005年4月15號開始。由於當局驚住其它國家加入競爭起更高嘅大廈，杜拜塔嘅高度一路都保密。但係根據其中一個承包商發放嘅資料顯示，杜拜塔最後會有808米。

喺2008年9月1號，杜拜塔已經有707米高，暫時成為中東最高、世界第七高嘅摩天大廈。

2009年，杜拜塔嘅高度已經達到去818米，亦成為咗人類首個高過800米嘅建築，封頂後變成世界第一高樓。

杜拜塔喺2010年1月4號開幕，當局正式宣佈有成828米高。

## 攷

## 出面網頁

* 杜拜塔官方網頁
奧斯卡金像獎

**柯咔金像獎**（***'），原名'''學院獎'''（***'），係世界上其中一個最出名嘅電影獎項，每一年由美國電影藝術與科學學院頒發，旨在鼓勵好電影嘅創作同發展。第1屆奧斯卡金像獎頒獎禮於1929年5月16號舉行，而最近嘅第88屆於2016年2月28號舉行。

## 歷史
1927年5月4號，喺美國電影藝術同科學學院成立嘅宴會上面，與會者提議發起奧斯卡金像獎，重嚮1929年5月16號喺荷里活羅斯福飯店舉行第一次頒獎典禮。嗰時有大約270人去。第一個奧斯卡金像獎頒咗畀Emil Jannings，係奧斯卡最佳演員獎。

開頭嘅頒獎典禮唔似而家咁，充滿住懸念，得獎者喺事前已經知自己攞乜獎。1940年開始，學院改變呢個做法，來賓唔再提前通知邊個有獎攞，而改喺頒獎典禮上打開密封嘅信封嚟知道得獎者。

奧斯卡獎由最初開始頒發，就受到電影業同埋大眾嘅高度關注，傳媒積極參加轉播。喺第二屆典禮上，洛杉磯電台做咗一個鐘嘅實時現場轉播。從此，每年嘅頒獎禮都有傳媒做相應報導。

前十五屆，頒獎典禮都係喺酒店同宴會嘅方式進行，但後來因為與會人數越來越多，頒獎禮唯有改喺劇院。並先後喺中國大劇院、洛杉磯神聖大禮堂（Los Angeles Shrine Auditorium）、梅爾羅斯街劇院（Melrose Avenue theater）、潘太及斯劇院（Pantages Theater）、桑塔莫尼卡公民大禮堂 （）、洛杉磯音樂中心（）等地方舉行。由2002年第75屆奧斯卡金像獎頒獎典禮開始，柯達劇院（）成為奧斯卡第一個永久固定頒獎地方。

學院獎頒獎會每年都照住事先嘅安排如期舉行，史上只有三次因為特別嘅原因而要推遲：第一次係喺1938年，當時嘅洛杉磯大水災令頒獎典禮推遲咗一個星期；第二次係喺1968年，當時學院獎嘅日程安排同人權運動者馬丁路德金嘅葬禮撞期，所以頒獎典禮延期舉行；最後一次係喺1981年，因有人試圖暗殺嗰時嘅美國總統列根，而令到頒獎典禮要遲24個鐘開始。

## 獎項
### 正常獎項
* 最佳電影（Best Picture）——1928年至今
* 最佳導演（Best Directing）——1928年至今
* 最佳男主角（Best Actor in a Leading Role）——1928年至今
* 最佳女主角（Best Actress in a Leading Role）——1928年至今
* 最佳男配角（Best Actor in a Supporting Role）——1936年至今
* 最佳女配角（Best Actress in a Supporting Role）——1936年至今
* 最佳原創劇本（Original Screenplay）——1940年至今
* 最佳改編劇本（Adapted Screenplay）——1928年至今
* 最佳藝術指導（Best Interior Decoration/Art Direction/Production Design）——1928年至今
* 最佳攝影（Best Cinematography）——1928年至今
* 最佳視覺效果（Visual Effects）——1963年至今
* 最佳剪輯（Film Editing）——1935年至今
* 最佳原創音樂（Original Score）——1934年至今
* 最佳原創歌曲（Best Original Song）——1934年至今
* 最佳混音（Sound/Sound Mixing）——1930年至今
* 最佳音效剪輯（Sound Editing/Sound Effects Editing/Sound Effects）——1963年至今
* 最佳服裝設計（Costume Design）——1948年至今
* 最佳化妝（Makeup）——1981年至今
* 最佳動畫長片（Best Animated Feature）——2001年至今
* 最佳動畫短片（Animated Short Film）——1931年至今
* 最佳實景短片（Live Action Short Film）
* 最佳紀錄長片（Documentary Feature）——1942年至今
* 最佳紀錄短片（Documentary Short Subject）——1941年至今
* 最佳外語片（Best Foreign Language Film）——1957年至今

### 特別獎項
* 終身成就獎（Academy Honorary Award）——1928年至今
* 科技成果獎（Academy Scientific and Technical Award）——1931年至今
* 俄文·撒爾伯格紀念獎（The Irving G. Salberg Memorial Award）——1938年至今
* 吉恩·赫肖爾特人道主義獎（The Jean Hersholt Humanitarian Award）——1956年至今
* 特別成就獎（視覺效果和音響）（Academy Special Achievement Award）——1972年至今
* Gordon E. Sawyer Award

## 出面網頁

* 奧斯卡金像獎官方網頁
* 奧斯卡金像獎頒獎禮官方網頁
大氣層

，或者叫**大氣圈**，或者淨係叫**大氣**，係星球表面上嘅空氣，因為星球引力影響，喺星球表面積蓄而成嘅一圈氣體。地球嘅大氣層保護地球生物令到佢哋可以嚮地球生存。

## 地球大氣層

地球嘅大氣主要係氣體，成份約莫 77% 係氮、21% 係氧、1% 係氬、0.03%二氧化碳、水蒸氣同其他嘢。雖然二氧化碳百分比係微量，但係含量近百年增加得特別快，對天時非常有影響。

## 第啲行星嘅大氣層
除地球以外，好多行星都有大氣層。嚮太陽系入面，金星、火星、木星、土星、天王星、海王星都有大氣層。唔同嘅星球嘅大氣層結構、成份、密度、厚度都好唔同。好似金星嘅大氣層，重密實過地球好多倍，而且大部分都係二氧化碳，溫度同氣壓都特別高。有啲衛星都有大氣層，好似土星嘅衛星泰坦。

## 大氣層嘅重要性
從行星嘅角度嚟睇，大氣層畀到證據畀地質學家去諗行星到底係點形成嘅，而對地球表面嘅研究有助於了解地球而家同過去嘅大氣同氣候。

對於氣象學家嚟講，大氣成分決定咗氣候同佢嘅變化，而對於生物學家嚟講，大氣成分同生物嘅進化係有好大拏褦。
香港公園

**香港公園**（）係香港一公園，喺香港島中環尾金鐘山邊，紅棉路十九號，地方好大。公園用咗三億九千萬蚊起，佔地八公頃，行政上歸中西區。

## 歷史
香港公園喺前域多利兵房上半部。1979年，香港政府決定將域多利兵房嘅下半部，留畀商業用，其他部份就用嚟做公園。當年英皇御准香港賽馬會有份捐錢起一部分。公園最後喺1991年5月由港督衛奕信爵士主持揭幕儀式。

## 地理環境
公園地勢相當斜，而起嗰陣，原有嘅樹大部分都保留。

有5個入口，連接法院道，紅棉路山頂纜車總站，堅尼地道。法院道有扶手電梯連接太古廣場同港鐵金鐘站。

## 設施
公園文化設施有視覺藝術中心同茶具文物館，重有好多康體設施，好似香港壁球中心、室內運動場同太極園。公園裏面有好多動植物畀人睇，有尤德觀鳥園、溫室等。其他地方重有花園廣場、奧林匹克廣場、兒童遊樂場同食堂。

公園近紅綿路重有紅棉路婚姻登記處，係結婚熱門地點。

## 交通
* 港鐵：
** ：金鐘站

## 事件
香港公園入面有條14年歷史嘅長滑梯，係唔少80後至00後嘅童年回憶。康文署喺2015年1月以「冇零件而難復修」為理由拆咗條長滑梯。事件引發市民喺facebook度開咗個叫「還我香港公園長滑梯」嘅群組嚟發起聯署，要求康文署原址重建長滑梯。經過一年嘅爭取，長滑梯喺2016年7月27號重新開放。

## 睇埋
* 香港視覺藝術中心
* 香港動植物公園 
* 香港公園一覽

## 出面網頁
*康樂及文化事務署—香港公園
尤德觀鳥園

**尤德觀鳥園**（Youde Aviary）喺香港公園內，佔地3000平方米，係世界上最大嘅觀鳥園之一。觀鳥園嘅雀仔可隨意喺遊客面前周圍飛。

## 設計構思
市政局管嘅香港公園喺1992年9月開放啱啱起好嘅觀鳥園畀市民參觀。觀鳥園以已故港督尤德爵士命名。佢響1982年至1986年做港督。

觀鳥園有一條行人道，設計到輪椅都行得；遊人可以響唔同高度睇樹、植物同雀仔，同埋由唔同角度欣賞園內嘅全景。

園內底層設有淺水池同小瀑布，流向園內地勢較低嗰邊，最後喺一個大型水池滙合。呢個水池同位於園外出口嘅小型人工湖相連，響禽流感出現前，人工湖係欣賞水禽嘅地方。

喺觀鳥園嘅入口度展出咗唔少圖文並茂嘅資料，介紹熱帶雨林嘅結構同生態系統，而且重特別介紹林內雀鳥群落。出口位於園內地勢較低嗰邊，遊人可以沿住行人天橋單向漫步而下，沿途設有多個觀景台。

為免觀鳥園內出現礙眼嘅支柱，建築師用咗4個跨越整個觀鳥園嘅巨大拱架，將不透鋼圍網托起嚟。圍網覆蓋範圍約3000平方米。上蓋最高點離園內底部達30米。

除咗現有樹木，觀鳥園內外亦種咗大量植物；假以時日，會遮住大部分圍網。

## 展覽主題
展出嘅雀仔來自馬來西亞熱帶雨林，近年園內亦養埋本地林鳥。

**馬來群島**係一個植物區，範圍廣闊，由馬來半島同大巽他群島（即蘇門答臘、婆羅洲同爪哇）、菲律賓同所有印度尼西亞島嶼起，伸展至新畿內亞同俾斯麥群島。

呢啲雨林有地球上最高嘅雨林樹木，亦係多種動物棲息之地，其中包括一啲世界上最靚嘅雀仔。

## 雀仔品種
觀鳥園嘅雀仔，大多嚟自馬來群島，但近年亦有飼養本地鳥種，例如珠頸斑鳩。有響地上棲息嘅雉雞、鷓鴣、鳩鴿同鶇等。有啲品種，例如產新畿內亞嘅鳳冠鳩，而家重瀕緊危。重有大眼斑雉、擬啄木鳥、鳴禽類等。總數大約90品種近700隻。

以前有養馬來鼷鹿，響觀鳥園內自由奔跑，而家無養嘞。

## 植物品種
起觀鳥園之前，山谷已經有一啲成齡樹；公園施工期間，呢啲樹木大都得以保存。此外，觀鳥園亦種咗好多樹木。

園內盡可能引入源自馬來群島嘅植物或相似品種，以適應香港冬天。

樹木品種主要係無花果樹（例如唔同品種榕樹）、木棉、石栗、棕櫚樹、竹及羊齒植物等，豐富林內植物品種。

## 水禽湖
水禽湖位於觀鳥園旁邊，原本係養塘鵝同其他水禽嘅地方。自從禽流感爆發後，為免受到感染，塘鵝已經搬咗去園內飼養，水禽湖亦都唔用。

2005年9月，觀鳥園從澳洲買咗3隻塘鵝。如果水禽湖未棄用，應該會喺呢度養。

## 雀鳥展覽區
 
由於大隻嘅犀鳥會捉其他雀仔食，所以觀鳥園編咗佢哋去入口旁嘅展覽區內，展覽區而家重整緊。

## 開放時間
每日上晝9:00至下晝5:00

## 入場費
唔使錢

## 連結
*香港公園
三原色

**原色**（）係指唔可以透過其他色溝出嚟嘅基本色，分加色法原色同減色法原色兩種；因為兩種都係三隻原色，又叫**三原色**。

## 加色法三原色
**加色法原色**(又稱**光源三原色**)指紅、綠、藍，係光嘅三原色光，溝埋就會變白，係 RGB 色彩模式嘅基礎。

## 減色法三原色
**減色法原色**(又稱**反光三原色**、**顏料三原色**)指用顏料或者染料溝色溝唔出嘅色，唔同領域喺定義上有少少出入。喺光學，減色法原色就即係加色法原色嘅互補色，換句話即係青（）、桃紅（）同黃（分別同紅、綠同藍互補）。減色法三原色溝埋，理論上應該係黑色，但係因為顏料同染料唔係純色，實際上並唔會得出黑。

喺視覺藝術，傳統上唔會講得咁仔細，而係講三原色係紅、黃、藍，無論係設計（唔恁印刷嗰陣）、影相（構圖嗰陣）、畫畫等等都係。

印刷講求準確，用嘅原色比較接近光學講嘅版本，都係叫青（，簡稱 C）、桃紅（，簡稱 M，有人叫 ｢紫｣）同黃（，簡稱 Y），但係雖然色名一樣，其實深淺唔同。例如印刷嘅青其實係一種特定嘅藍，唔係光學上講嘅青，印刷嘅黃亦其實係一種特定嘅深黃，而唔係光學上講嘅黃。印刷上嘅三原色，再加埋實際上溝唔出嘅黑（簡稱 K），即係標準嘅青、桃紅、黃同黑（CMYK）四色，用 CMYK 四隻油墨印彩色嘢叫四色印刷，四色印刷嘅數學模型叫 CMYK 色彩模式。

## 參考
新界鄉議局

**新界鄉議局**，簡稱**鄉議局**，係香港新界原居民嘅法定諮詢機構，職係由香港法例第1097章《鄉議局條例》同埋香港基本法第40條界定。前身係**新界農工商業研究總會**，1926年改組做新界鄉議局。初期唔單止係咨詢，民事上，重有司法功能。鄉議局下係有三區，三區夾埋分做27個鄉，各有鄉事委員會，每個鄉下面就各條村喇。鄉議局成員係間接選舉產生嘅。

## 歷史
鄉議局源自1923年，香港政府想立例民田建屋要補地價。原先居民自己嘅田起屋，只係升糧就得；而來自政府地嘅田起屋，就要升糧補地價。不過政府想改變呢種情況，原居民地同政府地睇齊。呢個政策就等如將原私地田變做公地田，所以引起新界原居民反對。於是荃灣楊國瑞，粉嶺李仲莊，元朗鄧偉棠呢幾位鄉紳就帶頭搞個新界農工商業研究總會，反對政府咁做。佢哋響呢年11月，發信畀當時港督塔（Stubb，後尾改名司徒拔），要求政府收回成命。之後理民府就改一改，原居民起屋自己住唔使補，租畀人補一半，外人起屋補全價。雖然有變，仍然係將私地變公地。1924年，佢哋又一次請願。最後都收回成命。1926年，港督金文泰就將個會變成新界鄉議局。
## 睇埋
*香港政府農曆新年求籤活動 - 自2004年起，香港政府都會搵嚟鄉議局嘅代表去為香港來年運程求籤，不過有啲泛民主派就會質疑鄉議局唔係民選機構，無資格為香港求籤。

## 參考

## 出面網頁
* 新界鄉議局
山手綫

**山手線**（）係日本東京嘅通勤鐵路線之一，由東日本旅客鐵道（JR東日本）經營。列車運行路線全長34.5公里，共行經29個車站，全程（一次環狀運轉）大概61分鐘。路線代表色係黃綠色■。

（註：山手線嘅定義分為「路線名」同「列車運行」兩種。前者嘅範圍只限於品川站～新宿站～田端站段路線；後者就係包括JR東海道線、東北線部份路段在內嘅營運區間。本條目中關於山手線嘅描述，亦係「列車運行」定義上嘅山手線。）

## 簡介
山手線係東京都心部最大嘅鐵路運輸動脈，亦係東京鐵道路網嘅骨幹之一，目前全線用JR東日本開發嘅E231系電車行。環狀嘅運行路線連結都心部眾多主要地區；同大阪市嘅JR大阪環狀線同樣係日本都市通勤鐵路嘅代表。喺都市發展上，山手線已大致成為都市中心區域同市郊地帶嘅分界、鐵道交通轉接點。

由於東京地下鐵路線大多喺山手線環狀區間內側交錯佈設，私營鐵路線亦大多自環狀區間外側，向市郊呈放射狀分布，因此山手線嘅29個車站當中，有24個係除JR路線外其他路線嘅轉乘站。除咗可以轉新幹線嘅傳統轉線大站—東京站同上野站，以及同樣可以搭新幹線嘅品川站之外，西半邊嘅營運區間亦有池袋站、新宿站、澀谷站等幾條私鐵同地下鐵路線共同匯集嘅大型轉乘站，伴隨副都市中心嘅發展而出現。無論而家已有幾條地下鐵路線同私鐵路線相互直通運轉，但係山手線嘅地位並未受到影響。

### 運轉方式同特色

山手線列車喺環狀嘅運行路線上，都係循固定方向往復行。列車運轉模式分為「**外圈**」（外回 り，順時針方向）同「**內圈**」（内回 り，逆時針方向）：

* **外圈**：大崎站→澀谷站→新宿站→池袋站→上野站→東京站→品川站→大崎站
* **內圈**：大崎站→品川站→東京站→上野站→池袋站→新宿站→澀谷站→大崎站
（時間表上以大崎站作為列車每一次環狀運行間嘅分隔站。）

山手線嘅營運區間同好多其他JR路線嘅部份營運區間構成並行嘅關係，例如東半邊營運區間同JR東海道新幹線、東北新幹線、東海道線、東北線、京濱東北線、橫須賀線、總武線（快速）、中央線（快速／本線各站停車／中央‧總武線各站停車）、常磐線（快速／普通快速）；西半邊營運區間同JR埼京線、湘南新宿線等。由於山手線列車站站停，因此具有同其他路線快速列車間相互接駁嘅功能。而且山手線營運區間嘅車站間距亦比一般鐵路嚟得短，接近都市軌道運輸系統嘅平均站距。

## 歷史
山手線最早嘅原型係1885年3月1號通車嘅日本鐵道品川線（私營鐵道；赤羽站～品川站），係當時東京市區第一條南北向縱貫嘅鐵路線，並同官設鐵道嘅東海道本線交會；1903年4月1號，日本鐵道豐島線（池袋站～田端站）通車。日本鐵道喺1906年11月1號國有化後，原本嘅品川線同豐島線亦由1909年起統稱為「山手線」（取路線所行經嘅「山之手」區域為名），並將路線電氣化，開始行電車，營運區間亦有所延伸。

隨住新嘅東京站完工啟用，1919年，山手線嘅營運區間一度同延伸通車至東京站嘅中央線連接，形成「の」字形嘅運轉方式（中野站～東京站～品川站～池袋站～上野站）。直到1925年11月1號，上野站～神田站段完工，山手線先至真正轉變為環狀嘅營運區間。原本山手線列車响田端站～田町站段，同京濱線（亦即係後來嘅京濱東北線）電車共用軌道，1956年11月19號，複線軌道增設完成，山手線列車同京濱東北線列車分離運行，各自使用獨立嘅軌道設施。1972年，赤羽站～池袋站段同山手線分離，併入埼京線營運區間。

### 「山手線」名稱嘅日文讀法
早期「山手線」嘅日文平假名同羅馬字拼音，都係直接依漢字發音拼為「やまてせん」（Yamate-sen；Yamate）。但係由1971年起，當時嘅經營者—日本國有鐵道（JNR，1987年民營化為JR）決定將「山手線」全面統一拼為「やまのてせん」（Yamanote-sen；Yamanote Line）。關於作出呢個改變嘅原因，有兩種講法：國鐵方面認為，依路線名嘅起源嚟睇，「山手」拼成「やまのて」比較合理；另一種講法就係為咗避免同橫濱嘅根岸線「山手站」（やまてえき），以及後來起嘅神戶市起地下鐵「山手線」（依舊拼為「やまてせん」）互相撈亂。

## 用車

* 10型
* 約1960年～1968年：101系（車身全為黃色塗裝）　
* 1963年～1988年6月：103系　
* 1985年3月～2005年4月：205系
* 2002年4月21號～2020年1月20號：E231系500番台
*2015年9月～：E235系

## 車站
* 所有車站都位於東京都內
* 日文表記：原始站名表記同中文有唔同先至列舉

* 田町站～品川站間計畫增設新站，站叫做高輪Gateway站，預計2020年3月14號啟用
性行為

**性行為**，泛指生物之間涉及性嘅行為，同性或異性之間嘅都計。

可以繁殖到後代嘅性行為，叫「性交」、「交配」……

## 個體
人或動物：
* 自慰
* 自我口交

## 人同人
* 做愛
* 手交、指交、拳交、腳交……
* 乳交
* 口交
* 肛交
* 性虐
* 群交

## 人同動物
* 人獸交

## 動物同動物

* 交配
* 配種，打種
詞

**詞**可以係：

* 由一至多個字／字母組成而有意思嘅語言單位：又叫詞語
* 歌詞
* 詞 (文體)：一種漢語文學嘅文體
布拉格

**布拉格**（；萬國音標：，讀似布喇哈；中文名可能來自德文 **Prag** 或者匈牙利話 **Praga**）係捷克共和國首都，亦都係呢國最大城市。個城響中波希米亞壁打化河（Vltava）側邊，2023年人口有135萬幾。不過估計另外仲有幾十萬人無登記到做居民。

布拉格有好多花多，百塔城同金城係其中兩個。870年起嘅布拉格城堡，係世界上最古老城堡，亦都係呢個城歷史嘅起點。呢個歷史名城1992年列入世界遺產。

## 人口
根據2011年普查，布拉格嘅官方人口數字係130萬左右，但係真正嘅人口比呢個數仲高好多。根據城市一帶嘅流動電話移動嘅資料，布拉格嘅真正人口接近190萬或200萬，另外有30萬至40萬人喺平日往返布拉格返工、返學或者做生意。

## 相

Prag-3140-Vyšehrad-Ausblick-2008-gje.jpg
Prag-2750-Karlsplatz-Tram 6954-2008-gje.jpg
Prag-2880-Sv. Stepan-2008-gje.jpg
Prag-3260-Hradschin-Zweiter Burghof-Brunnen-2008-gje.jpg
Prag-3410-Burg-Kanzlei innen-Waerter-2008-gje.jpg
Prag-5150-Portal-2008-gje.jpg
Prag-5900-Altstaedter Brueckenturm-2008-gje.jpg
Prag-5910-Karl IV. vor Karlsbruecke-2008-gje.jpg
Prag-6960-Palais Lobkowitz-Deutsche Botschaft-2008-gje.jpg
Prag-7450-Nacht-Karlsbruecke-Kleinseite-2008-gje.jpg


## 參考
陳乙東

**陳乙東**（，），祖藉廣東潮州，香港出世，喺1997年、2002年、2005年同2007年連續四次參加香港特首選舉同補選，但係因為攞唔夠提名人數而失去資格。因為陳乙東喺參選期間言論出位，又有大膽嘅構思同埋連串起訴對手嘅法律行動，所以佢曾經喺報紙上面曝光。

其中以「**巴士阿叔**」嘅身份最為人熟識：自從2006年4月底，網上面出現咗一段《巴士阿叔》嘅影片，片入面嗰個人後嚟證實咗係陳乙東。

喺2015年，佢曾經被告過洗黑錢，最後因為唔夠證據而打甩咗控罪。

2022年6月，網上流傳陳乙東已經喺2017年逝世，重有一張佢靈位嘅相做證，但消息暫未獲主流媒體報道。

之後嚟有網民證實咗喺陳乙東由於因為患咗肝癌，最終2017年5月13號喺九龍伊利沙伯醫院於因此病逝，終年61歲。

## 參考

## 睇埋
* 巴士阿叔
黎明

**黎明**（；；）係香港演員兼歌星。1992年方逸華將佢同張學友、劉德華、郭富城封為「四大天王」。

2019年11月，黎明獲頒授銀紫荊星章，佢而家係香港公益金名譽副會長。

## 生平
黎明祖籍廣東梅縣，北京出世，老竇黎新生係印尼華僑，4歲嗰陣移民香港。15歲去咗英國King's Way Princeton College讀書，18歲返咗嚟香港。1986年參加第五屆新秀歌唱大賽，憑蔡楓華原唱嘅《絕對空虛》得季軍，跟住入咗娛樂圈發展。參加過多部電視劇同電影演出。

1988年，黎明喺一部電視劇《回到唐山》入面主唱主題曲，雖然受歡迎，但喺佢嘅所屬唱片公司華星唱片依然冷落咗佢，1989年黎明喺臺灣中視拍過一齣連續劇《風雲時代》，1990年寶麗金唱片公司簽咗佢，黎明就開始自己嘅歌唱事業。

1991年，黎明喺電視劇《》度做主角同埋主唱主題曲《人在黎明》，重有插曲《對不起，我愛你》。其中《對不起，我愛你》令佢好快喺樂壇度走紅，風頭一時無兩。1992年更同張學友、劉德華、郭富城被方逸華封為「四大天王」，自此踏上事業嘅高峰。

到1999年黎明宣佈唔再喺香港攞任何同音樂方面有關嘅獎，但依然熱心公益，而家任「公益金董事」、「聯合國兒童基金會大使」，亦都繼續拍戲同唱歌。目前擁有自己建立嘅唱片公司A Music。

另外，喺1990年代去到2005年，黎明曾經為和記電訊旗下唔同嘅品牌同產品拍攝廣告，當中引起唔少關注度，廣告主題曲成為當時大熱歌曲，亦令部分同黎明合作拍呢啲廣告嘅藝人得到廣泛知名度，成為咗香港人其中一個集體回憶。

## 音樂作品

### 粵語專輯

*《Leon》（1990年）
*《親近你》（1991年）
*《是愛、是緣》（1991年）
*《我的感覺》（1991年）
*《但願不只是朋友》（1992年）
*《I Love You OK?》（1992年）
*《夏日傾情》（1993年）
*《夢幻古堡》（1993年）
*《天地情緣》（1994年）
*《火舞艷陽》（1994年）
*《天地豪情》（1995年）
*《夢、追踪》（1995年）
*《Perhaps...》（1996年）
*《感應》（1996年）
*《IF》（1997年）
*《Leon Sound》（1997年）
*《如果可以再見你》（1998年）
*《Leon Now》（1999年）
*《眼睛想旅行》（1999年）
*《北京站》（2000年）
*《喜》（2001年）
*《Homework》（2002年）
*《Leon Dawn》（2004年）

### 國語專輯

*《今夜妳會不會來》（1991年）
*《堆積情感》（1992年）
*《深秋的黎明》（1993年）
*《為我停留》（1994年）
*《我的真心獻給你》（1994年）
*《愛難求》（1995年）
*《為何你不是我的未來》（1996年）
*《口不對心》（1997年）
*《DNA出錯？》（1997年）
*《嚮往》（1998年）
*《非我莫屬》（1999年）
*《The Red Shoes》（2001年）
*《The Red Shoes Evolution Remix》（2001年）
*《Leon Dawn Leon》（2004年）
*《一個故事》（2005年）

## 影視作品

### 電視劇

*《男兒本色》（1987年）
*《城市故事》（1987年）
*《巨星單元劇場黎明篇》（1987年）
*《兵權》（1988年）
*《回到唐山》（1989年）
*《天涯歌女》（1989年）
*《晉文公傳奇》（1989年）
*《風雲時代》（1989年）
*《回到未嫁時》（1990年）
*《人在邊緣》（1990年）
*《》（1991年）
*《原振俠》（1993年）
*《阿Sir早晨》（1994年）
*《將夜》（2018年）

### 電影

*《我願意》（1985年）
*《豬仔出更》（1986年）
*《美男子》（1987年）
*《四千金》（1989年）
*《都市獵人》（1989年）
*《少女心》（1989年）
*《Yes一族》（1991年）
*《豪門夜宴》（1991年）
*《神算》（1992年）
*《痴情快婿》（1992年）
*《伙頭福星》（1992年）
*《明月照尖東》（1992年）
*《龍騰四海》（1992年）
*《妖獸都市》（1992年）
*《城市獵人》（1993年）
*《飛狐外傳》（1993年）
*《都市情緣》（1994年）
*《仙人掌》（1994年）
*《墮落天使》（1995年）
*《廢話小說》（1996年）
*《甜蜜蜜》（1996年）
*《賭神3之少年賭神》（1996年）
*《愛你愛到殺死你》（1997年）
*《半生緣》（1997年）
*《新戀愛世紀》（1998年）
*《真心英雄（1998年）
*《玻璃之城》（1998年）
*《一見鍾情》（2000年）
*《神偷次世代》（2000年）
*《天士夢》（2001年）
*《情迷大話王》（2001年）
*《不死情謎》（2002年）
*《三更之回家》（2002年）
*《雙雄》（2003年）
*《無間道III：終極無間》（2003年）
*《金雞2》（2003）
*《大城小事》（2004年）
*《七劍》（2005年）
*《情義我心知》（2005年）
*《緣邀知音》（2006年）
*《心中有鬼》（2007年）
*《江山美人》（2008年）
*《梅蘭芳》（2008年）
*《馬蘭花》（2009年）
*《建國大業》（2009年）
*《十月圍城》（2009年）
*《火龍》（2010年）
*《為你鍾情》（2010年）
*《鴻門宴傳奇》（2010年）
*《一夜驚喜》（2013年）
*《王朝的女人·楊貴妃》（2015年）
*《消失的愛人》（2016年）
*《不速之客》（2016年）
*《夜孔雀》（2016年）
*《搶紅》（2017年）
*《君子道》（待上畫）

## 廣告代言
*和記電訊
*雀巢咖啡

## 個人榮譽
* 香港十大傑出青年（1998年）
* 榮譽勳章（2003年）
* 銅紫荊星章（2009年）
* 銀紫荊星章（2019年）

## 軼事
黎明亦係娛樂圈「金句王」，例如「唔會空肚吃早餐」、「衞蘭肥過部電單車」、「自信過龍減肥就會減到死咗」 等。

## 私人生活
2009年8月30號，香港傳媒表示黎明同樂基兒響2008年3月9號拉斯維加斯註冊結婚，2012年10月3號，兩人宣布「分手」。

## 參考

## 出面網頁

* 
* 黎明 Leon Lai « AMusic
星

**星**，唐字，初文為晶，夜天眾多光明之物，如今可指：

## 天文
* 天體
** 恆星
** 行星
** 䘙星
** 彗星
** 星雲
** 星團
** 星系

* 星官
* 星座
* 星 (星官)，星官之一，二十八宿之一
* 星宿，星宿為首，所管星官之範疇

* 星圖

## 字符
* 星形，西洋以有刺角光為星符，如☆、✰、✯，
** 十字星
** 五角星
** 六角星
** 十角星

* 兩綫交叉之位
** 準星
** 星位，圍棋格上交叉之處

## 人
出名顯眼如星
* 明星：出名嘅演員、人

## 名
* 宋應星，天工開物著者
* 阿星（Singh），印度、巴基斯坦人嘅姓或者名

## 地
* 星架坡，其所屬亦為星洲

## 小物
* 濕星
* 星火

## 圍棋
*星 (圍棋)
可見光

**可見光**（），係人眼睇得倒嘅電磁波部份。可見光嘅波長由 400 至 700 nm，有啲人可以睇倒 380 至 780 nm。人眼最敏感嘅波長 555 nm 左近，即係光譜裏頭綠色嘅部份。

## 光譜顏色

可見光係一種電磁波（EM wave），噉講意思即係光嘅傳播涉及咗電磁場嘅振盪。可見光嘅波長處於 380 納米至 700 納米之間。實證嘅研究早已顯示，一束光望落咩色，取決於佢嘅波長，波長高嘅就偏向紅色，而波長低嘅就偏向藍色同紫色，波長太高嘅話嗰股電磁波就會變成紅外線，而波長太低嘅話就會變成 UV 。

光譜係連續唔斷嘅，色同色之間唔會有清清楚楚嘅界，下面每隻顏色嘅波長範圍係大約嘅

## 天文研究

天文學家用望遠鏡（想像好似哈勃太空望遠鏡咁勁嗰啲）觀察地球周圍嘅太空，睇到無數咁多粒恆星，呢啲恆星射出嘅光穿過咗閒閒哋幾十幾百光年（1 光年超過 9.46 × 1012 公里）咁遠嘅距離先嚟到太陽系，最後射落去天文學家嘅望遠鏡嗰度畀佢哋觀察到。天文學家可以剖析呢啲光嘅波長，然後喺多普勒效應下就會有最少兩個可能性：
*紅移（redshift）：佢哋觀察到嘅光，慢慢偏咗去紅色，而慢慢偏向紅色即係話束光嘅波長長咗，顯示發出嗰束光嘅物體離地球愈嚟愈遠。
*藍移（blueshift）：佢哋觀察到嘅光，慢慢偏向藍同紫色，而噉亦即係話嗰束光嘅波長變短咗，顯示發出嗰束光嘅物體離地球愈嚟愈近。
天文學家睇勻太空當中咁多唔同嘅天體，發現咗一個重要嘅線索：呢啲天體發出嘅光**近乎全部都喺度紅移緊**，仲要係離地球愈遠嘅就紅移得愈勁。詳情可以睇睇哈勃定律嘅嘢。

## 註


## 睇
*多普勒效應
*視覺
豹

**豹**（學名：*Panthera pardus*），個樣好似老虎但係細啲，係中大型貓科動物。膊頭高大概0.9米，身長約一米，體重 50千克。單係條尾就長 60厘米。豹嘅顏色鮮艷，有好多斑點同金黃色嘅毛皮，所以又叫做**金錢豹**、**花豹**。

## 棲息環境
豹嘅棲息環境多種多樣，從海拔100米嘅低地到海拔3000米嘅高山都有。適應力幾強，生境包括森林、草原、濕地沼澤、雪地等。

## 習性同食性
豹可以話係完美嘅「獵人」，矯健身材，靈活，奔跑時速可達120公里，又識游水，又識爬樹，性情機敏，聞嘢聽嘢睇嘢都好好，智力高、醒目，匿埋（隱藏）能力高，呢啲都係老虎獅子做唔到嘅，佢亦係少數可適應唔同生境嘅貓科動物。

豹係機會主義者，佢嘅獵物主要有鹿、羚羊同野豬，但亦會捉靈貓、馬騮、雀、齧齒動物、昆蟲嚟食，有時食埋腐肉，要視乎獵物產地而定。喺唔夠獵物嗰陣，佢亦會捕獵家畜（甚至狗肉），因而發生人豹之間嘅衝突。同一般貓科動物一樣，豹會喺密林嘅掩護下，靜靜接近獵物，然後嚟一個突襲，攻擊獵物條頸或口鼻，令佢窒息。根據《奇妙的動物世界》一書記載，豹捉到鹿後，會先將佢拖入灌木叢再食，主要先食肝臟同心臟，然後再食鹿肉。豹亦會將吃剩部分拖上樹度收埋，以免俾其他食腐動物搶走。

非洲品種通常將獵物拖上樹開餐，以防獅子或鬣狗等食肉動物來搶。喺食物鏈上，豹處於「次等捕獵者」嘅位置，這亦都意味著豹同時係老虎同獅子嘅獵物。

## 繁殖
同其他豹屬一樣，豹嘅交配行為都帶有攻擊性，雄豹生殖器官上有倒剌，雖然可刺激雌豹排卵，但亦可能整痛雌豹。就算係咁，響為期一週嘅發情期內，佢哋會不停咁進行交配，之後先至分開。

3至4月份交配，6至7月份生仔，每胎3至4隻。7歲喥性成熟。

## 分布
豹係貓科動物中第四大嘅，僅次於老虎、獅子同美洲豹，但豹嘅分布範圍比其他貓科大，主要響亞洲、非洲等地，由西非到蘇門答臘，華北至華南也有豹嘅蹤影。史前時期響歐洲都有豹嘅蹤跡。

以前香港亦都有豹出現，係喺1931年嘅事。根據艾思滔所著嘅《山水有情：探遊香港郊野》一書記載，1931年12月20號，當時有隻豹踩倒獵人原本用嚟捉其他獵物嘅捕獸器，最後俾人開槍打死，豹肉豹皮豹骨亦都俾村民分嚟賣。

## 亞種
聽講豹分成30個亞種，只不過到而家都重有人拗緊。

* 亞洲豹（又叫金錢豹）
* 華北豹
* 東北豹（又叫**黑龍江豹**，係最大隻嘅豹，亦係最罕有嘅亞種）
* 華南豹（香港喺1931年曾經有豹出現過，相信都係呢個亞種）
* 遠東豹
* 非洲豹（又叫做**花豹**）
* 中非豹
* 南非豹
* 剛果豹
* 山地豹
* 北非豹
* 印度豹

## 黑豹
係豹嘅黑色變種，喺太陽光照射底下，可以見到黑色毛下有斑紋。主要原產非洲同東南亞。香港以前嘅荔園動物園都養過黑豹。

## 估計現存數量
估計全世界大概只剩番 2000 萬隻，但而家冇確實數據。

## 瀕危因素
# 因毛皮顏色鮮艷而俾人大量捕殺；
# 因會襲擊人同家畜而被冠以「害獸」嘅罪名而俾人大量捕殺。

## 保護措施
而家豹已被列為中國一級受保護野生動物，唔可以捕殺。

## 相

Image:Cheetah4.jpg|獵豹
Image:Jaguar_head_shot.jpg|美洲豹
Image:black jaguar.jpg|黑豹


## 參考
* 《中國珍稀動物》ISBN 962-258-056-4
* 《奇妙的動物世界》
* 《國家地理雜誌》（2006年2月號）
* 《山水有情：探遊香港郊野》ISBN 962-85274-4-4


## 睇埋
* 豹屬
* 貓科
* 哺乳動物
熱狗 (搞清楚)

**熱狗**可以指兩樣嘢：

* 食得嘅熱狗，譯自英文 。
* 無冷氣嘅巴士嘅俗稱，由嘢食熱狗聯想得來；有一說係話：天時熱楂冇冷氣嘅巴士嗰陣熱到成隻狗咁，所以叫熱狗http://hk.knowledge.yahoo.com/question/?qid=7006081603246。
* 對熱血公民，熱血時報嘅人謔稱。
**修憲派——香港嘅政治派系
**部份本土派——反對泛民主派同部份港獨派嘅運動策略
## 參考資料
楊傳廣

**楊傳廣**（）係中華民國十項全能奧運運動員，臺灣台東人，阿美族，綽號「亞洲鐵人」。

楊傳廣參加1960年羅馬奧運會十項全能比賽，楊傳廣雖然攞咗七個項目，領先拉菲爾莊遜（），喺鉛球一項落後太多，最後以58分之差輸咗，得銀牌。楊傳廣因而成為第一位響奧運會中獲得獎牌嘅中國人。

楊傳廣響1963年1月26號喺美國國際田徑邀請賽以十六英尺三點二五英寸嘅成績，打破撐竿跳世界紀錄，同時以9129分刷新十項全能運動嘅世界紀錄，成為十項全能史上打破九千分嘅第一人。十項全能運動嘅計分方式亦都因此而作出改變，而之後再無人能夠突破九千分。

2007年1月28號，楊傳廣喺加州中風去世，享年73歲。

## 出面網頁
* 

傳廣
擁躉

**擁躉**（英文係 *Fanatics*，簡稱「Fans」或者「Fan」，香港人多數講成 ，大陸人同臺灣人就多數講「**粉絲**」）係好迷好擁護啲偶像、球隊、或者事嘅人，即好「狂熱」嘅支持者。

## 成因同價值
俾人擁戴嘅人，會稱佢哋為偶像；偶像通常會係一啲歷史人物、舉世名人、組織／國家領導人、知名藝人……等等。亦有人會因應佢自己體會到嘅行為價值，而封個別嘅人做佢嘅偶像。可以咁講，能夠成為偶像嘅人，佢本身一定係有啲值得人欣賞、尊敬同欽佩嘅地方。

除咗人會被擁載之外，其他嘢都可以有擁躉，好似足球籃球隊，支持者不斷咁喺場邊打氣，激起隊波嘅鬥志，去贏波，又可以幫手睇鬼；所以有人會話，擁躉就好似第十二個球員。

## 同義
擁躉嘅出現係因為佢哋對一啲人物或事情產生着迷、傾慕嘅精神情緒，所以亦有用嗰樣被擁載嘅人或嘢之後加個「迷」字嚟形容呢班擁躉，好似：球迷、車迷、歌迷、影迷…等。

發燒友亦有類似意思。

## 形態及影響
擁躉可以有好多唔同嘅層次，有所謂「普通擁躉」，亦有俗稱「狂迷」嘅瘋狂擁躉，呢啲稱呼似乎可以代表擁載行為嘅唔同程度。

不過有個別嘅激進擁躉會用非理性嘅態度去表現自己，有啲係希望得到偶像嘅注意，可能只係想偶像望自己一眼，握一握手，將精神情緒推到瘋狂嘅極限，做出完全喪失理智嘅行為；有啲就為咗支時自己偶像而同其他唔同路嘅擁躉鬧交，甚至打起上嚟，最後變成大禍收場。

1983年，當時香港南華足球隊因為喺香港甲組足球聯賽嘅排名好低，最後要面對喺第二年降班到乙組比賽嘅命運，但呢件事就令到一眾擁護南華嘅球迷十分鼓燥，最後演變成香港史上嘅一次大暴動。而喺歐美一啲足球狂熱嘅國家，因為球迷爭執變成大騷亂、大暴動，最後釀成傷亡嘅事亦間唔中都會發生。

至於時下青少年喺追捧偶像嘅態度上亦似乎變得比以前盲目，有啲只得三分鐘熱度經常轉換偶像，只會人云亦云；而有啲更加用咗好多本來應該工作或者學習嘅時間嚟追星（呢班人被稱為**[[追星族]]**），除咗浪費大量時間同金錢之外，亦可能影響本身同影響埋偶像嘅日常生活，甚至影響自己嘅前途。

## 商機
* 波衫
* 明星相
* 紀念特刊
* 演唱會
* 簽名會
* 歌迷會
* 吹BB
* 打氣棒
* 螢光電筒
* Fangame

## 睇埋

* 擁躉團
* 選舉嘅鐵票
* 電視迷
春秋 (史書)

《**春秋**》係魯國嘅史書，記載魯隱公元年（公元前722年）到魯哀公十四年（公元前481年）嘅歷史，「尚書」以外，係中國現存最早嘅一部歷史書。《春秋》一書嘅歷史資料價值高，不過唔完備。

響中國古時，春天同秋天係諸侯「朝聘」王室嘅時節。另外，春秋響古時代表一年四季。而史書記載嘅都係一年裏面發生嘅大事，因此「春秋」係史書嘅統稱。而魯國史書嘅正式名就係《春秋》。

以前有人認為《春秋》一書經孔子修訂。而家一般覺得係魯國史官作嘅，同孔子冇乜啦舲。

《春秋》用字簡練，記事簡略，原先本嘢有 18,000 幾字，現存版本得番 16,000 幾字。古人特登幫呢本書寫啲「傳」，解釋、說明《春秋》。據《漢書·藝文志》話，為《春秋》寫傳嘅有 5 個：

*《左氏傳》30卷
*《公羊傳》11卷
*《穀梁傳》11篇
*《鄒氏傳》11卷
*《夾氏傳》11卷

《鄒氏傳》同《夾氏傳》已經失傳咗。《公羊傳》同《穀梁傳》響西漢初年寫成，用當時通行嘅隸書，而家叫「今文」所寫成。《左傳》亦有兩種，一種出於孔子舊居嘅牆壁之中，用秦朝以前嘅古代字體寫成，稱為古文；一種係戰國時期荀卿流傳落來嘅。

《公羊傳》同埋《穀梁傳》唔同《左傳》。《公羊傳》同《穀梁傳》假設孔子係《春秋》作者，試圖解開其中「微言大義」來闡述清楚孔子本意，有好多牽強附會嘢，一推就冧。而《左傳》則以史實為主，補充並糾正《春秋》中錯誤或無寫嘅大事。而且左傳嘅文筆好靚，所以渠嘅影響深過其他兩本。

## 例句
「隱公元年．春．王正月．三月．公及邾儀父盟于蔑．夏．五月．鄭伯克段于鄢．秋．七月．天王使宰咺來歸惠公仲子之賵．九月．及宋人盟于宿．冬．十有二月．祭伯來．公子益師卒．」-- 咁就一年。

## 參考
*楊伯峻，《春秋左傳》淺講，中國古代文化史講座，廣西師範大學出版社，2003年，ISBN 7-5633-3938-8


## 參閱
Compilation of Final Fantasy VII

太空戰士系列本身有一集完結嘅原則。不過，喺2003年發售「太空戰士X」嘅續編「太空戰士X-2」後改變方針。於是特別受歡迎嘅「太空戰士VII」相繼發表咗「太空戰士VII」嘅續編同外傳嘅作品，呢個相關作品系列計劃被稱為「Compilation of Final Fantasy VII」。

## 主要相關作品
### [[太空戰士VII：天子再臨]] (Final Fantasy VII: Advent Children)
:太空戰士VII 2年後嘅正統續編映像作品，而唔係遊戲。除咗坂口博信外，大部分主要職員都有參與。日本喺 2005 年 9 月 14 日發售，分別有 DVD 版及 UMD 版，而限定版 限定BOX「ADVENT PIECES: LIMITED」更收錄咗OVA 動畫最後指令 太空戰士VII (Last Order Final Fantasy VII)。
:***Last Order: Final Fantasy VII**
:***On the Way to a Smile - Case of Denzel**
::由野島一成所作，喺官網連載嘅短篇小說，一共四章。故事講述主角 丹傑爾(Denzel)嘅身世，喺FFVII與FFVII:AC兩年間所發生嘅事，點樣遇到 蒂法(Tifa) 同 克勞德(Cloud) 。 
:***On the Way to a Smile - Case of Tifa**
::都係由野島一成所作，喺 FFVII:AC Prologue Book 刊登嘅短篇小說。故事主角係 蒂法(Tifa)，講述喺FFVII與FFVII:AC兩年間的生活 ，重說明咗 克勞德(Cloud)、蒂法(Tifa)、丹傑爾(Denzel)同 瑪蓮(Marlene)嘅關係。

### 危機前夕：太空戰士VII (Before Crisis: Final Fantasy VII)
:太空戰士VII嘅6年前。玩家係神羅公司嘅精銳部隊「Turks」嘅成員，執行各種各樣嘅任務，手機FOMA嘅遊戲。

### 緊急核心：太空戰士VII (Crisis Core: Final Fantasy VII)
:PSP嘅動作角色扮演遊戲，暫時只公布少量資料，只係知道故事設定喺太空戰士VII之前7年，內容關於札克斯(Zack)，將於2006年發售。

### 地獄三頭犬的輓歌：太空戰士VII (Dirge of Cerberus: Final Fantasy VII)
:PS2嘅第三身射擊角色扮演遊戲，故事設定喺 FFVII 之後3年，FFVII:AC 之後1年，內容圍繞主角文森特(Vincent)同稱為DG(Deep Ground SOLDIER) 嘅神秘組織嘅戰鬥。
:***Dirge of Cerberus: Lost Episode -Final Fantasy VII-**
挨晚

**挨晚**（），又叫**𨂾光黑**、、**傍晚**、**昏**，係太陽就快落山，臨近夜晚黑呢段時間。下晝呢段時間個天由慢慢變做。挨晚大概係太陽落山（落水）前後，因為落山時間係要睇季節同地方，可以度度都唔同。以廣東地方來講，下晝五到七點左右。

日頭去到尾，太陽光進入大氣層嘅入射角由大變細，要穿過更厚嘅大氣層而有更多嘅雷利散射，個天會慢慢變由藍變紅。挨晚嗰陣，個天變紅嘅程度尤為明顯。

挨晚之中有段時間叫**黃昏**，嗰時個天會變暖色（黃色、橙色、紅色）。

## 名
挨晚有好多唔同嘅叫法，包括：

* 𨂾光黑****
* 嘛啥：石岐話，讀：嗎沙（maa1 saa1）
* 傍晚：書面文
* 昏：古文

## 文化
當用「黃昏」去形容挨晚呢段時間會同浪漫、悠閒、人生短暫呢啲概念黐埋一齊諗，皆因一啲幾常用嘅幾句：「人約黃昏後」、「夕陽無限好，只是近黃昏」…… 挨晚呢個時間仲同放鬆、唞一唞、收尾呢啲概念走埋一齊，事關係日頭嘅尾聲，日入以息。

廣東人食飽飯嗰陣就係挨晚，城市人來講，挨晚就係放工時間。有啲地方嘅人鍾意挨晚散步，有啲地方嘅人睇晚報。可能因為城市化，人住響燈火通明嘅石屎森林裏面，望天、接觸自然嘅機會唔多，黃昏先至開嘅花，昏星都唔係好知，取以代之就係人迫、塞車……

好多時會喺挨晚做嘅：
* 辦公室閂門、收工、放工
* 放學
* 返屋企
* 食晚飯
* 拍拖
* 出去玩、買嘢消費、行街
* 去宴會、派對、酒吧
* 休息

## 拎

* 廣東俗語考 - 釋天時
* 挨晚

## 攷
夜晚

，又叫**黑後**、**晚黑**、**夜晚黑**、**晚頭黑、晚頭夜**、**天黑**，係喺太陽響地平線下面、由太陽落山後到第日日出前嘅時間。

## 形容
夜晚可以用「黑鼆鼆」嚟用形容。

## 夜空

夜空喺天文學上係指地球喺夜晚嗰陣（如果好天嘅話）會望到嘅天嘅樣：當地球表面嘅某笪地方入咗夜，嗰度就唔會再受到太陽嘅直接照射，光量會太減，但只要天氣夠好，而且光污染（指燈等人造嘅光照亮夜空嘅現象）唔算太嚴重，企喺地表嘅人就可以用肉眼望到地球夜晚嗰一邊面向住嘅各種光源。

人喺夜晚黑用肉眼，可以睇到嘅光源包括：
*恆星
*銀河
*月亮
*極光（如果地點啱）
*星雲
... 等等。

自古以嚟，夜空一路都引起人類嘅遐想：喺科學唔發達嘅古代，古人會用好多神話解釋喺夜空見到嘅事物，例如古羅馬同古希臘嘅人就好興將夜空嘅天體想像成天上嘅眾神或者同眾神相關嘅事物，例子可以睇吓 hydra 嘅故事，而且世界各地嘅古人仲有思考占星術（astrology）呢種學問，諗住用天體嘅移動同位置占卜未來。

到咗現代，夜空嘅美態依然吸引到好多人進行睇星等嘅活動。


File:-conservationlands15 Social Media Takeover, June 15th, Top 15 Places to Stargaze on the -mypubliclandsroadtrip in BLM California (18853011392).jpg|2015 年某日加州一地嘅夜空


## 神話
*倪克斯
*牛郎織女

## 註釋

## 攷
長鼻目

**長鼻目**係一個目，淨係包含一個現存生物嘅科：象科，亦即係大象。

響冰河時期有好多而家已經絕種嘅動物，包括同大象好似樣嘅長毛象同乳齒象，以及「鏟齒象」，鏟齒象同英文叫 amebelodon 嘅大象，我哋已知最早嘅長鼻目動物喺英文叫 Pilgrimella 嘅動物，跟住先至係始祖象。

## 睇埋
* 哺乳動物
* 象
獅子

**獅子**（），或叫**獅**，學名*Panthera leo*，係種住響非洲同亞洲嘅大型貓科動物，獅公嘅特徵係鬃毛。獅子係大型貓科動物中最成功嘅，以前佢分布幾大洲，今日佢嘅生存環境已經好細。

## 特徵
獅子係繼虎之後第二大嘅貓科動物，佢重係非洲最大型嘅「獵人」。獅子公身長到 1.8 米，肩高度約 1.2 米，條尾長 1 米，平均重 215 公斤。獅子乸身長到 1.6 米，肩高度約 1 米，條尾長 0.85 米，平均重 150 公斤。非洲南部嘅獅子最大，亞洲嘅最細。

獅子毛短，呈黃色，獅子公有好長嘅鬃毛，一般深啡色、淡啡色或紅啡色。啲鬃毛由塊面一直生到膊頭同心口，有鬃毛嘅獅子喺鬣狗同其它食肉目對手眼中睇起嚟大隻啲。另一理論話長鬃毛更吸引獅子乸。野外觀察似乎證明特別深色同長嘅鬃毛的確對獅子乸更吸引。亞洲獅嘅鬃毛比非洲獅短啲。獅子仔冇鬃毛。一般獅子仔需要五年時間先出齊啲鬃毛。

此外獅子尾嘅篤篤有一簇黑色嘅長毛。幼獸身上有深色嘅斑點，喺大多數情況下呢啲斑點第一年會冇晒。喺極少數情況下呢啲斑點可以喺成年獅子嘅身上睇到，但唔清楚，往往要好近先至認得出。

耐唔耐會有白獅子，但白獅子唔係患咗白化病，因為對眼唔係紅色嘅。白獅子係遺傳造成，由於佢哋比較顯眼，一般好難響野外生存。至今雖然有關黑獅子嘅報導，但係冇任何證據。

## 生活環境

以前響歐洲南部、西亞、印度、非洲都有獅子。冰河時期有一個亞種響中歐同北美洲生存過，冰河時期之後佢哋就消失咗。按嗰時學者嘅報導，古希臘時期嘅巴爾幹半島重有獅子生存。一般認為歐洲嘅獅子喺公元一世紀由於人類嘅活動絕晒種。

今日絕大多數獅子住響非洲撒哈拉沙漠以南，撒哈拉沙漠以北嘅獅子喺1940年代冇晒。20世紀時喺亞洲嘅獅子幾乎全部絕晒種，只係響印度嘅一個自然公園重淨番一啲響度。以前除咗森林之外，所有嘅生態環境都有獅子，今時今日佢哋嘅生存環境大大縮細。獅子比較鍾意草原，亦會響旱林同半沙漠中出現，就唔會響沙漠同埋雨林住。

中國冇產獅子，喺西漢時期（公元前138年）張騫出使西域時，開闢咗溝通中亞、西亞地區嘅絲綢之路，由於嗰帶有好多獅子，所以將佢帶返中國做貢品。

## 生活方式
### 社會結構
同其他大型貓類唔同，獅子係一班獅子住埋一齊嘅， 一個獅子群主要由有血緣關係嘅獅子乸組成，地形同埋獵物嘅多少決定一個獅子群嘅大細，一個群有 3 至 30 隻獅子。獅子公只會留響一群獅子裏面留一段時間，之後佢就會離開，去另一群獅子度。雖然係咁，獅子公嘅地位高過獅子乸嘅地位，一般一個獅子群只有一隻成年嘅獅子公，獅子仔只會留響一群獅子裏面留三年，之後就會被趕走，而獅子乸會留低。後生嘅獅子公會唔穩定咁「一班人」走埋一齊，過住遊遊蕩蕩嘅生活，直到佢哋自己變成一個獅子群嘅阿頭，一般要到六歲或更老先可以做倒。

一般嚟講，當隻獅子公老咗或變得虛弱嗰時，就會有後生嘅獅子公向佢挑戰，輸咗嘅獅子唔係死就係走路，假如新來嘅獅子打贏，佢就會殺晒以前生落嘅獅子仔，咁呢就比較容易同啲獅子乸交配。

一班獅子嘅地盤面積從 20 到 400 平方千米，大細由班獅子嘅數目同地盤裏面嘅獵物數目決定。班獅子會用屎、尿、好遠都聽倒嘅叫聲嚟霸地盤。冇地盤嘅一班獅子會四圍遊遊蕩蕩。

### 繁殖
雖然獅子公響一班獅子有好高地位，但係只係得隻獅子乸同意先可以同佢交配。如果獅子乸願意嘅話，佢就會趴響地，畀隻獅子公騎住。只要睇下獅子乸點對隻獅子公，就知隻獅子公地位有幾高。同埋，知道佢會唔會下次打唔過而被趕走。

獅子乸佗獅子仔四個月到，只會生兩到四隻。獅子仔重1.5千克。獅子仔唔單止可以啜阿媽奶，重可以啜其他乸嘅奶，皆因養獅子仔係成羣獅子嘅責任。獅子仔出世四個月之後會戒奶，之後重會跟阿媽兩年。獅子乸要三年先大，公就要五年。

獅子有廿年命，不過通常係乸先有咁長命。公通常未到呢個年紀，唔係俾後生殺死，就係俾後生嘅趕走。趕走之後就唔會再入到另一班獅子，跟住隻公就會餓死。所以，獅子公好少會過十二歲。不過響動物園，有啲獅子可以有成三十四年命。

### 食
一般係由獅子乸打獵，獅子公只係響佢哋後生、鬃毛未出齊嗰陣先學打獵。啲深色嘅鬃毛好容易俾佢嘅獵物發現，唔容易捉到獵物。一般佢哋先匿埋，接近啲獵物，然後撲向獵物，撳佢落地，細嘅獵物一般被咬甩頭，大嘅獵物咬斷頸或被壓到窒息而死。

由於成功捉倒獵物只有一至兩成，通常打獵會響夜晚或清晨涼爽嗰時候進行。

獵物包括羚羊、小羚羊、牛羚、斑馬、兔仔、雀仔、非洲水牛、幼黑犀牛、豹、幼河馬、非洲獵犬、幼白犀牛，有時會係魚。食捉倒嘅獵物係要論資排輩嘅（跟喺斑獅子嘅地位高低而定）：獅子公先，然後係地位最高嘅雌性獅子，獅子仔最後。同一班獅子往往會為咗地位呢樣嘢爭餐死嘅，大打出手，往往會整嚫、整傷。

獅子亦會食腐爛嘅肉，被踢出嚟嘅獅子公一般只食屍體，或者去搶其他食肉動物好似豹或獵豹嘅獵物，亦會喺鬣狗口中搶嘢食。

## 威脅

如同非洲其他大型動物，對獅子嚟講最大危險係人類捕獵。過去幾年，全部有獅子出現嘅地區，獵殺嘅情況已經減少，回復到可以容忍嘅地步。

病係另一個最大嘅威脅。1995年響南非嘅克魯格國家公園，首次發現會攞獅子命嘅肺結核。響公園嘅南面，90% 嘅獅子已經染咗呢隻肺結核，重向北部擴展緊。隻病係由佢哋嘅主要獵物之一——野牛——身上感染返嚟嘅，而野牛係同家牛接觸後先至被感染嘅，野牛嘅感染率達 70%。呢種病響獅子身上主要影響消化系統，染病後會變得衰弱同瘦，一般幾年後就會死。

除咗結核病外重有 FIV 呢種病威脅獅子嘅生存，FIV（*Feline Immunodeficiency Virus*，貓科免疫缺陷病毒）可以響 60% 到 70% 嘅獅子身上搵到，FIV 同人類免疫缺陷病毒相近，損害獅子嘅免疫能力，到而家為止無對付呢兩種病嘅疫苗。

## 亞種
已知嘅 13 個亞種中有 2 種已經滅絕：**北非獅**（*P. l. leo*）住響北非。佢哋啲鬃毛尤其發達。1922年呢個亞種嘅最後一隻野生嘅動物喺阿特拉斯山脈被殺。歐洲嘅獅子係唔係屬於呢個亞種而家已經冇得再考證喇。

一啲私人嘅動物園試圖通過人工培養嘅方式重新培養呢個亞種出嚟。重做緊基因研究分析，想搵出佢哋究景係呢個亞種定係另一個亞種。

南非嘅**好望角獅子**（*P. l. melanochaitus*）亦已經冇晒。呢個最大嘅獅子亞種響19世紀俾獵人殺清光。

剩低嘅亞種 10 種住響薩哈拉沙漠以南嘅非洲。**亞洲獅**（*P. l. persica*）可能亦難逃滅絕嘅厄運。呢個亞種曾經一度跌到得返 20 隻，而家又恢復返到 300 隻。

## 參閱
* 貓科
* 石獅子
* 南非哺乳動物
* 阿星

## 參考
美洲獅

**美洲獅**，（學名：*Puma concolor*），係西半球分布最廣泛嘅哺乳動物之一。佢嘅英文名：**** 依個字，係嚟自印加語，意思係**山獅**，**美洲豹**咁解。

## 分類同特徵
美洲獅係屬於美洲金貓屬。美洲獅喺跳躍方面有驚人嘅「天賦」，佢輕輕一跳，就能夠跳到 6 至 7 米以外，厲害啲嘅更加可以跳到10幾米遠。擅於游水同爬樹。叫聲好大，但唔會咆哮（咆哮係大型貓屬嘅特徵之一），叫聲反而係嘶叫、或者似雀叫聲。交配時就發出好似人類尖叫聲嘅恐怖聲音。壽命可達19年。

## 地理分布

美洲獅係一種住喺北美洲、中美洲、甚至乎南美洲嘅食肉貓科動物。佢嘅適應能力好強，無論響沙漠，冰原，高山，熱帶雨林，濕地等都可以生存。一般住響寒帶同山區嘅亞種，體形會大隻啲。

## 食啲乜
美洲獅係一種凶猛嘅食肉猛獸，亦都係噬殺成性嘅「雜食家」，主要食野生嘅兔、羊、鹿，喺肚餓嘅時候亦都會偷食家畜家禽，甚至連最難對付嘅犰狳、豪豬同臭鼬，甚至狼、熊等猛獸嘅幼仔，美洲獅亦都能夠令到佢哋束手就摛。如果美洲獅捉到嘅獵物比較多，佢哋就會將餘噃嘅食物收埋喺樹上面，等遲啲噃嚟再食。由於美洲獅嘅原有棲息地開始被人類佔據，人獅之間接觸機會多咗，所以美國不時發生多宗襲擊，甚至捕獵人類嘅事件。

## 繁殖記錄
妊娠期為 3 個月，一胎生 2 到 4隻。獅乸生完後第二年又可再生。獅 BB 出世時，身上滿佈斑點，會維持半年左右。通常一隻響春天出現嘅美洲獅，到秋天就可以食肉，到冬天就可以自己搵食。

響香港已拆卸好多年嘅荔園動物園，以前亦有養過美洲獅，佢哋都係響20世紀80年代由日本運嚟養，分別係一雄一雌。其中獅乸**咪咪**，唔單止抓傷過管理員，仲曾經「逃獄」，最後要以前漁農處職員用麻醉槍制服。

## 延伸閱讀
* David Baron, *Beast in the Garden: A Modern Parable of Man and Nature*, W. W. Norton, 2003年11月，精裝，320頁，ISBN 0-393-05807-7。

## 註
地盤

**地盤**有幾個意思：

* 建築地盤； 
* 地盤 (動物學)：一隻或一竇動物佔有嘅地方，排斥同種嘅動物響地盤內活動；
* 黑社會嘅地盤
*喺地盤做嘢嘅職工，叫做地盤工人，或者粗俗啲叫地盤佬
單車徑

**單車徑**係專畀單車行嘅路，好多城市都有，主要用來分開單車同汽車，減少意外，有啲係用來畀人運動、消閑、娛樂。

	
## 歐洲
西歐一啲國家、荷蘭同比利時一啲城市、英國嘅牛津大學城咁，為咗減少空氣污染，市或者城中心只係准行單車。

## 中國大陸
1970-1980年代，單車普及，多數路邊都有單車專用嘅路仔。但隨住城市發展，踩單車嘅人越來越少，汽車越嚟越多，唔少新興城市（深圳）都冇起單車專用嘅路。耐啲嘅歷史嘅城市，好似廣州咁，因路唔夠用，政府拆單車徑改做車路，重引起爭議，有人認為政府應該鼓勵市民踩單車減少污染，而唔增加汽車嘅流量。

## 香港

香港島、九龍同荃灣市區冇規劃單車徑；新界第啲新市鎮嗰陣就留地方起單車徑；當中單車徑最完善嘅算係沙田區。唔少香港人放假會去沙田踩單車。

政府計劃畀22億起一條 80 公里長嘅單車徑，駁埋新界現有嘅單車徑，首階段會喺 2009年開工，2011年完工，到時市民可以由屯門直踩到馬鞍山。

## 台灣
台灣喺 1990年代開始設單車徑，全名一般叫「自行車專用道」，2000年以後更大量起單車徑，好似喺台北市，除部分主要道路嘅行人路上設單車徑外，亦喺主要河流河堤之外嘅路加設休閒用嘅自單車路，宜蘭縣、台東縣關山鎮呢啲地方以消閒單車徑出名。

## 攷

## 外面參考
* 香港之單車徑連接工程資料
* 香港之單車徑延伸工程資料
* 香港新界西北區單車徑嘅地圖：屯門到元朗
* 單車徑2011年屯門直達馬鞍山
半夜

**半夜**，夜晚十二點鐘，前後時間都叫半夜。夜有唔同叫法，**午夜**、**子夜**、**夜半**、**三更**、**三更半夜**、**半夜三更**。子時，即夜晚十一點到朝早一點左右。十一點到十二點屬**子初**，十二點到一點屬**子正**。古時係睇日頭來計時（真太陽時），半夜係日落後到日出正中時份，所以唔係固定每24小時出現。呢個同英文  個意思係一樣。打更就係咁定義，入夜分成五分，當中三更就喺中間。有時辰概念，子時，子初，子正，就有確定時刻，西洋方式午夜十二點（12:00 mn、12:00am）、廿四點（24:00)、零點（00:00）。

日本又叫**真夜中**、或者**真夜**。

## 睇埋
* 朝頭早
* 清晨
* 中午 
* 晏晝
* 黃昏
* 夜晚
* 凌晨
* 灰姑娘
藤子・F・不二雄

**藤子·F·不二雄**（），原名****，係日本漫畫家。響日本富山縣高岡市出世。最初同安孫子素雄一齊用**[[藤子不二雄]]**做筆名。兩個都係富山縣人，喺高岡市立定塚小學相識，一齊畫漫畫，投稿報紙。

1947年，藤子不二雄受到漫畫大師手塚治虫（《怪醫黑傑克》、《鐵臂阿童木》嘅作者）嘅啟發，立志做兒童漫畫家，1964年以《Q太郎》一炮而紅。1970年1月，藤子不二雄創造咗《多啦A夢》（叮噹），喺《小學館》雜誌開始連載。由於多啦A夢大受小學生歡迎，響1973年，藤子不二雄贏咗「漫畫家協會優秀賞」同埋後來嘅「文部大臣賞」。

「藤子不二雄」呢個筆名一直用到1987年12月23號，藤本弘同安孫子素雄決定拆夥，之後多啦A夢就交由藤本弘獨力創作，為咗區別，藤本弘同安孫子素雄分別響筆名中加入自己個姓開頭嘅字母作為區分，藤本弘改咗個筆名做「**藤子不二雄F**（Fujiko Fujio F）」，安孫子素雄改為「藤子不二雄<font class="Unicode">Ⓐ</font>（Fujiko Fujio A）」。1989年2月，藤本嘅朋友石之森章太郎建議藤本弘將筆名改做「藤子·F·不二雄（Fujiko F Fujio）」，而安孫子素雄就用「藤子不二雄Ⓐ」。

1996年9月21號，藤子·F·不二雄畫緊《多啦A夢大長篇──發條城市冒險記》（）嗰陣突然失去知覺暈咗，一直冇醒，經搶救返魂乏術，9月23號（星期一）凌晨2點10分因為肝衰竭宣告不治，享年62歲。葬禮喺9月29號（星期日）響日本東京都台東區嘅寬永寺舉行。

## 藤子·F·不二雄同藤子不二雄<font class="Unicode">Ⓐ</font>嘅共同著作
* 天使之玉（，1951-1952）
* 四萬年漂流（，1953）
* 最後的世界大戰（，1953）
* 海王子（，1959-1961）
* Q太郎（，1964-1967，舊版嘅Q太郎重有石森參與）

## 藤子·F·不二雄嘅主要著作
* 神奇小子（，1966-1968、1983-1986）
* 21衛門（，1968-1969、1981）
* 酸梅星王子（，1968-1969）
* 外星毛查查（，又譯「蒙加公」，1969-1970）
* 多啦A夢（，以前譯做「叮噹」，1970-1996）
* 魯濱遜漂流記（，1971-1972）
* 黃毛仔（，1973）
* 變身君（，又譯「變身娃娃」，1974-1975）
* 奇天烈百科全書（，1974-1977）
* 三樹夫和米奇夫（，又譯「千奇百怪」，1974-1975）
* 巴瓦大臣（，又譯「飛天叮噹狗」，1976）
* 超能力魔美（，又譯「靈感Super Girl」，1977-1982）
* 時光巡邏隊（，1980-1986）
* 宇宙狗托比（，1984）
* 大耳鼠（，又譯「超能大耳鼠」、「大耳鼠之比」、「金普依」、「科法師」，1985、1987-1988）
* 親親小樂基
* 科幻短篇共112篇（收入《少年SF短篇集》及《異色短篇集》等）
* 米拉·庫魯一世

## 參考
*凌明玉（2004），《藤子不二雄的故事—多啦A夢之父》，文經社，ISBN 957-663-407-5

## 出面網頁

*
郵差

:*此文講及[[郵政局]]差事，如有疑問請睇[[信差]]*

**郵差**又稱為**信差**，係郵政局職位，負責送信同埋包裹。過往郵差多數由男士出任，故此俗稱**送信佬**，亦因為郵差嘅制服顏色多數係綠色嘅關係，所以又叫做**綠衣使者**。

新興行業速遞公司就聘請速遞員履郵差之職。

坊間亦有水客以代勞攜帶物件同信函出入境為業，多數業餘兼唔使得到官府領牌。

唐詩有云「風火連三月，家書抵萬金」，戰場送信都有好多阻滯，音訊重真係值萬金。

嚮郵局入面，郵差重要賣嘢、分信、搬貨同做行政工作添。 

由《柳毅傳書》估以前坊間冇郵差，送信都係靠自己友或者水客。皇帝自己就有快馬咁。 

## 信差

信差唔係郵差。信差係辦公室助理或者叫初級文員，工作負責出街送信、收文件、去公司、換提貨單、去收支票、排隊入銀行咁阿四工夫。

信差比郵差工作立雜好多。似家下速遞員多啲。

## 藝術作品
* 電影《哈利波特》裹便，郵差由一隻貓頭鷹飾演
* 1981年上畫嘅荷里活電影《The Postman Always Rings Twice》，積尼高遜做男主角
* 1997年上畫嘅荷李活電影《The Postman》，奇雲高士拿做主角

## 睇埋

*信鴿
升level

**升level**（粵拼：sing1 le1 fou2；英文：**level up**）係個角色扮演電子遊戲常見嘅元素，即係等級提升（簡稱：升級），簡稱**升le**（粵拼：sing1 le1）；「升le」又寫作**升呢**或**升咧**。上述兩個詞語喺香港後生一輩之中尤其流行，**le**亦可以用嚟獨立組詞及組句；虛擬角色之等級有可能喺其中層層遞退嘅作品唔多，因此好少有人講**降level**／**降le**／**降呢**／**降哩**（英文：**level down**）。

## 升le嘅情況
通常喺MMORPG入面都係有等級嘅，而有經驗值先升到le嘅。MMORPG有啲版面都會騷重有幾多先升到le，大部分都會用百分比。但係有啲MMORPG都冇等級，好似Furcadia等。同時，升le都解做喺其他小遊戲，好似泡泡龍噉，完成一個等級嘅要求而改變遊戲版面，進入另一階段。噉樣嘅升le同經驗值冇關係，但係都係升le嘅一種。
## 相關概念
### 等級上限
等級上限（level cap）指一個角色嘅最大可能等級。好似係喺寵物小精靈裏面，一隻精靈嘅最大可能等級係 100，當一隻精靈到咗呢個等級就冇得再升。

### 轉生
轉生（regeneration）：係一個用戶達到最大可能等級之後可以做嘅一個動作；呢個動作會重設佢嘅用戶等級，而每次佢轉生，佢都會得到某啲新功能。
## 例
呢個詞嘅用法係噉：
*你近排（喺 game 入面）有冇升到「le」？= 近期（你個角色響遊戲度）有冇升級呀？
*好嘢！我升咗「le」喇！= 太好喇！我（個角色響遊戲度）升咗級喇！
*你（個遊戲角色）幾多「le」呀？
## 雜項
曾蔭權試過喺提及關乎後生人口嘅政治類言論之中用到「升呢」；似乎涉及修辭考慮。
## 參考資料

## 注
杯

:*占卜嘅珓杯，請睇[[珓杯]]*

**杯**，有時會寫做**盃**，係用來裝嘢飲嘅盛器，上面開口，一般來講杯身高度係長過杯口直徑，等嘢飲無咁易輕輕搖下就瀉。相反，個口闊係長過身高，多數就叫做碗。有啲唔係用來裝嘢飲，而係裝液體，好似燒杯。有時甚至唔係用來裝液體，好似珓杯。西方興將獎座做到似杯咁，所以呢類唔係裝嘢飲嘅杯叫做獎杯。

杯可以有杯耳或者無，叫做嘜。杯耳係杯身加個圈，畀人用手指穿住來飲，唔拍"喇"到。無耳杯又可以叫做盅。

## 各類杯
### 按質地
* 玻璃杯
* 發泡膠杯
* 紙杯
* 膠杯

### 按裝嘅嘢
* 㗎啡杯
* 咯嗲杯
* 啤酒杯
* 聖餐杯
* 茶杯
* 葡萄酒杯

### 其他輔助架生
* 杯墊
Π

:*有關圓周率，請睇[[圓周率]]*

***'係[[希臘字母]]第十六隻，[[大階]]寫做***'，細階寫做****，寫做**pi**，讀似派。

## 用途
* 細楷π喺數學入面，通常用嚟代表圓周率。
* 大楷Π喺數學入面，通常用嚟代表連乘。
挨年近晚

**挨年近晚**，又叫做**歲晚**或**年尾**，係皇曆年年尾呢段時間，就迎新年嘅日子。挨年近晚係響十二月，或者係家下極少見嘅閏十二月。因為呢個月係由冬天轉春天，所以亦都叫做**迎春**。挨年近晚個挨年就係靠近新年，近晚，就係貼近年尾咁解。

因為靠近年尾，舊時好多做生意都會埋晒一年嘅數，清埋啲舊數，會做尾禡(禡音牙)多謝班夥記。年尾個月會出雙糧畀打工仔，等大家過年多啲錢使(使讀洗)。因為舊時挨年近晚有好多嘢要準備，去舊迎新，要使好多錢。例如要剪頭髮，買新衫，要包定利是(利讀厲)，整下年糕、角仔呢啲賀年嘢食，執靚間屋，買下年花，貼下揮春。而且一到新年，好多舖頭都閂晒門，好多嘢要買定。

近年因為經濟發達，有錢好多嘢都唔使等年尾整，好多嘢唔使自己做，買返來就得，所以氣氛都唔似舊時。不過因為新年都仍然係唐人大節，所以氣氛仍然係咁熱鬧。
湯丸

**湯丸**（）（如「女人湯丸」），意謂**團圓**，係一種用糯米粉整嘅中國嘢食。啲糯米粉加少少水，整成一個波形，跟住再用滾水淥熟，響適中嘅溫度享用。而有一啲甜嘅餡響個湯丸入面嘅又嗌佢做*元宵*（）。

煮湯丸嘅方法可以有好多種，響廣東同埋臺灣就會用糖水；而糖水亦可以用紅豆，抑或薑加冰糖整成嘅。 

有餡嘅湯丸（元宵）係可以加入好多種餡，包括紅豆沙、花生碎粒同糖、芝麻餡（黑芝麻糊加埋豬油同埋糖）同埋冰糖（係整一個熱嘅，好似焦糖咁嘅餡）等。

呢種嘢食成年都有得食，舊時呢樣嘢食係同冬至、農曆新年同埋元宵節有啦掕。

## 睇埋
* 汁粉
* 十五尾

## 參考
兆

**兆**通常係指1,000,000,000,000，即係999,999,999,999同1,000,000,000,001之間嘅自然數，用指數記數法就係1×10¹²。

兆除咗用來指「一萬個億」，亦可以指「一百個萬」（10<sup>6</sup>）或者「一億個億」（1016）。

## 中文
佢係大數，1012嘅中文寫法**一億萬**、**一萬億**、**一萬萬萬**或者**萬萬萬**，或者用黃帝之法來寫，上數係「百兆」，中數係「千兆」，下數係「澗」。

## 參考
團圓

**團圓**解做重聚，又可以係：
* 中國華人基本願望。全家屋企人齊齊整整，開開心心，過時過節聚埋食餐飯，互相關心問好。大吉利是唔好少咁個唔見咗。
* 團圓 (電影)，中國大陸電影
* 團圓 (無綫電視劇)，香港無綫電視2011年電視劇
* 團圓 (大陸電視劇)，中國大陸2011年電視劇

## 相關意頭食物
* 新年湯圓
* 中秋月餅
10000000000000000

**10000000000000000**係9999,9999,9999,9999同1,0000,0000,0000,0001之間嘅自然數，用指數記數法係1×10¹⁶。

## 另寫
佢係大數，中文寫法**萬萬萬萬**或**一萬萬萬萬**，又或用黃帝之法來寫，上數係兆，中數係京，下數係百載。
聽日

**聽日**（）係今日之後嘅一日。

## 寫法
「聽日」係最常見嘅俗寫。廣東俗語考寫成「停日」，意思係停一日，等一日，停要讀聽，好似停（聽）人，停（聽）埋咁。亦有寫做「天日」。《廣府俗語探奇》認為本字寫法係「旦日」，《生活粵語本字趣談》嘅見解係「聽日」嘅 「」 字係由兩個字「天光」合埋變出嚟（即合音），「聽日」嘅本字係「天光日」。聽日個「」嘅本字係重拗緊。亦有人話係「天明日」合音。見於湖南話嘅「等日」都可能係正寫。

## 註
今日

**今日**係而家嗰日，係尋日之後嘅一日，或者，停日之前嘅一日。原本日只係講日光日白嘅時間，夜晚通常只係講今晚。受咗西方社會嘅影嚮，今日就係由尋晚半夜 12 點正（12:00/ 0000 / 2400）到今晚 11 點 59 分 / 11:59 pm / 2359 / 十一點五十九分。

響尋日，今日係「聽日」；響聽日，今日就係「尋日」喇。

睇你住響邊，今日係，年月號。 

## 睇下
獅子嶺

**獅子嶺**，又叫做**煙墩嶺**，係抱住香港嘅九龍同新九龍嘅山嶺。呢個山嶺係新九龍同新界嘅分界綫所在。呢個嶺包括琵琶山、鷹巢山、煙墩山、獅子山、慈雲山、飛鵞山、大老山、大上托、五桂山等等。其中獅子山同煙墩山就係呢個嶺嘅代表。

## 參考
*重修新安縣誌
海龜

**海龜**係住喺海裏面嘅龜。佢哋喺地球上已經生存咗超過一億年，一啲早期化石記錄更可追溯至 二億三千萬年前。

## 分類
目前全球共有七個海龜品種，當中五個品種喺熱帶同亞熱帶海洋範圍棲息，其餘兩種只喺特定水域出沒。

*稜皮龜（Leatherback turtle）學名：*Dermochelys coriacea*
*赤蠵龜（Loggerhead turtle）學名：*Caretta caretta*
*綠海龜（Green turtle）學名：*Chelonia mydas*
*玳瑁（Hawksbill turtle）學名：*Eretmochelys imbricata*
*大西洋麗龜（Kemp's Ridley turtle）學名：*Lepidochelys kempii*，主要喺墨西哥灣出現。
*太平洋麗龜（Olive Ridley turtle）學名：*Lepidochelys olivacea*
*平背海龜（Flatback turtle）學名：*Natator depressus*，只喺澳洲北部同新畿內亞南部出現。

## 生活習性
海龜具遷移特性，成年海龜會每隔幾年由棲息地游幾百以至幾千公里，返到出世嘅沙灘生蛋。

## 食啲乜
食水母，因此常常誤食膠袋而死亡。

## 繁殖
海龜係卵生嘅，生完蛋之後會自己離開。小烏龜出世之後，會自己走落海。

## 喺香港嘅情況
根據歷史記載同村民嘅描述，香港有唔少海灘，例如南丫島嘅東澳，下尾灣，大嶼山嘅塘福，大浪灣，香港島石澳，大潭灣，喺幾十年前都有海龜上岸生蛋。但市區同郊區發展得太快，呢啲海灘已再無見到海龜生蛋。

如今，只有南丫島嘅深灣重有一小群綠海龜經常上岸生蛋，係香港唯一現存綠海龜生蛋地點。西貢大浪西灣係近年首次發現有綠海龜生蛋嘅地方。根據原村民口耳相傳，以前香港整個東部同南部水域沿岸，都係綠海龜嘅生蛋地點。 

另外，喺東平洲、赤門、鶴咀等地方都有發現活生或擱淺嘅海龜。香港曾記錄過五種海龜：分別係綠海龜、玳瑁、赤蠵龜、稜皮龜同太平洋麗龜。

2006年，一個環保組織喺西貢大浪西灣海灘發現海龜蛋，係30年來首次。2007年，呢批小海龜有部分暫時住喺香港濕地公園同香港海洋公園，直到天氣和暖就會回歸大海。

## 參考
*漁護署，《迢迢千里》，天地圖書有限公司，ISBN 988-201-610-3
*世界自然（香港）基金會《海龜：現狀與保育》資料單張

## 出面網頁
*香港漁農自然護理署 - 海龜基本資料
大數

**大數**，就係萬以上嘅數，亦都叫**天文數字**。廣東話**大數**講法同中文一樣。古代好少機會用大數，不過現代科學發達，好易會遇到爾啲天文數字。不過，大數寫法毋只一種，有時會搞到好亂。

## 萬進法
最清楚係用萬為單位，萬嘅萬倍係萬萬，萬萬嘅萬倍係萬萬萬，萬萬萬嘅萬倍係萬萬萬萬，如此類推。呢種方法流行響國共內戰之前。古代成日會寫帶甲百萬，大清馬關條約賠款二萬萬両白銀，到戰前四萬萬同胞，都係用呢種寫法。

## 黃帝法
另一種就係萬以上用億、兆、京、垓、秭、穰、溝、澗、正、載呢十個字表示，呢個方法表示個數唔係獨一無異嘅。古書《五經算術》參考前人各書，就歸納做上數，中數同下數三種記法。記載如下：

按黃帝為法，數有十等。及其用也，乃有三焉。十等者，謂「億、兆、京、垓、秭、穰、溝、澗、正、載」也。三等者，謂「上、中、下」也。其下數者，十十變之。若言十萬曰億，十億曰兆，十兆曰京也。中數者，萬萬變之。若言萬萬曰億，萬萬億曰兆，萬萬兆曰京也。上數者，數窮則變。若言萬萬曰億，億億曰兆、兆兆曰京也。

億兆京垓秭穰溝澗正載，十個字順住來排。**下數**係用十進，後字係前字十倍，例如億係萬嘅十倍，兆係億嘅十倍，如此類推。呢套係三種之中最細，響大清時都有用，而香港同中國大陸家下有啲單位都係用呢套，好似兆赫就係10⁶赫。**萬進**嘅後字係前字萬倍，好似億係萬嘅萬倍，兆係億嘅萬倍，家下香港同台灣都係用呢套。**中數**係萬萬進，後字係前字**萬萬**（108）倍；中國大陸淨用萬同億，而1012叫萬億，有啲似中數。而**上數**係平方進，後字係前字平方，好似億係萬嘅自乘，兆係億嘅自乘，如此類推。

## 比較

## 阿剌伯數字
用阿剌伯數字寫大數好多時會加撇，原意係等個數一睇就知點讀，唔使慢慢數，但係因為英文係千進而中文係萬進，加撇本來中英文係唔同撇法，中文每四組數字一撇，英文每三組數字一撇。例如，一億嘅中式寫法本來係 1,0000,0000，一睇就知係一億。

可能因為早期嘅個人電腦唔可以改幾多組數字一撇，中式撇法約莫喺個人電腦出現嘅同期開始少見，到後來主流操作系統同程式語言都可以改用中式撇法已經太遲，中式撇法基本上已經消失。相反，印度雖然都係用英式撇法，就算係而今，佢哋喺十萬（印度英文：）同一千萬（）兩個位右面都仲係會加撇。

## 參考
本字

**本字**（）係指一啲字嘅本來寫法，同時下通用嘅寫法相對。「本字」呢箇詞可以係指「字形」上嘅原本寫法，亦可以指「語彙」──平時口講但又唔知點寫或者潦隻記音字，查實有字可寫。「本字」同「正字」係兩箇唔同概念。

## 字形上嘅本字
喺漢字嘅流傳過程中，有時字形會寫寫下變咗形，而變咗形嘅寫法成爲習慣乃至標準寫法，噉樣原先嘅寫法就嗌做時下通行寫法嘅「本字」。比如臺灣制定嘅字表入面，「教」字係標準寫法，但佢有本字，即係「敎」。

## 用字上嘅本字
正如《說文解字》話齊：「文者，物象之本；字者，言孳乳而寖多也。」意思係喺原先嘅象形符號嘅基礎上，以六書嘅造字法（好多係用形聲法）整咗一堆字出來。因爲語文發展緊，啲人有時將啲意思寄託喺已有嘅字上面，令到呢隻字含義變多，耐咗啲人就新造隻字，分擔原字嘅意義，噉樣原字就成爲「本字」。比如：
*「其」「箕」。「其」嘅甲骨文寫法表示佢嘅原意係「筲箕」，後來「其」以假借用法表示「佢」等等嘅含義，後來就喺「其」上面加竹字頭表示本義「箕」。
*「舍」「捨」。原本「捨」係寫成「舍」，比如十三經入面就噉寫。後來啲人爲咗分開「宿舍」同「捨棄」，就加箇剔手邊就分開。
*「采」「彩」「採」。「采」嘅本義就係「採摘」（據甲骨文），後來將諸如「風采」「色彩」呢啲含義加諸隻字，於是作咗「採」「彩」分流咗呢啲意義。

## 語彙上嘅本字
因爲舊時文人寫文言而唔多寫白話，而口語都係口頭承傳，所以好多講法究竟點寫啲人唔識，後來白話文運動興起，於是就有搵番本字嘅需求。對於呢啲口頭話要點樣寫，有幾種處理：
*搵本字。但有啲時候本字可能比較古董，或者同口語發音脫節（音轉現象），要推廣無咁易。
*訓讀，將呢箇意思寄託喺家下多人識嘅字，而唔理佢嘅字音。不過訓讀過多嘅話，會搞到字嘅讀法好亂，無益於書面化。
*記音字。搵同音或者諧音字記音。呢種做法其實係六書嘅一種，叫「假借」，比如「然」嘅本義係「燃」（即係然係燃嘅本字），後來爲咗表達「然也」之類嘅抽象概念，就攞佢來記音。
*作字。作隻字入去。喺粵文中係常用做法（見粵字），此外重有吳字、臺閩字、蜀字，華北地方嘅官話亦有佢哋作嘅字。
此外對於用拼音字（白話字）有番幾年嘅唐話，佢哋會將唔識寫嘅字寫成拼音，或者乾脆通篇寫拼音。

## 本字同正字
本字唔等同於正字。「正」係相對「誤」「訛」而言，而「本」祇係「原本」噉解，而無判明係咪「錯」。比如將「日曆」寫成「日歷」，會話噉係寫錯咗，正字係「日曆」，但係「嘅」同「忌」（諸如一系列嘅各家本字）之間就唔係「啱」同「錯」嘅問題。

## 睇埋
*傳統字
*簡化字
*簡筆字
星期四

**星期四**，又叫**禮拜四**，喺天主教又叫**曕禮五**，響星期三同星期五之間，亦係星期三之後嘅一日，係一個星期嘅第四或者第五日。
星期二

**星期二**，又叫**禮拜二**，喺天主教又叫**曕禮三**，響星期一同星期三之間，亦係星期一之後嘅一日，係一個星期嘅第二或者第三日。
星期三

**星期三**，又叫**禮拜三**，喺天主教又叫**曕禮四**，響星期二同星期四之間，亦係星期二之後嘅一日，係一個星期嘅第三或者第四日。
水魚

**水魚**，書面寫做，係一種水裏面嘅爬蟲類動物。佢同龜夾埋做龜鱉目，水魚同龜好似樣，不過佢嘅殼係軟嘅，似皮革多啲。水魚自成一科，叫鱉科（**Trionychidae**）。呢個科有三個種，分別係 **Cyclanorbinae**、**Trionychinae** 同埋絕種嘅 **Palaeotrionyx**，大概有廿五個品種。長度由廿厘米到一米都有，睇品種而定。亞洲、非洲同北美洲都有佢哋嘅蹤影。水魚鍾意住響水底，有時重會伏響沙下面，伸個頭出嚟等捉嘢食。佢哋多數住喺河、湖。佢哋條頸夠長，伸個頭出水面就吸到氣。唔同品種各有各自己鍾意食嘅嘢，有啲係食齋，有啲係食肉。

## 文化意義
響廣東話，一啲畀人搵笨或者呃嘅人，都會被稱為水魚。

## 睇埋
*香港爬蟲類
直音

**直音**係注音嘅一個方法，而家大部份有粵音注音嘅現代漢語字典都有用呢個方法。以一個同音、同聲調嘅字去注另一個字嘅音。呢個方法相當直接、簡單、亦唔駛學。因為佢夠簡單，響南北朝反切流行之前，字書都會呢方法標音。

## 例
#【癱】音〔坦〕
#【蔑】音〔滅〕
#【款】音〔寬高上〕
#【碾】音〔年低下〕

例１同２相當直接。一個同音、同聲調嘅【坦】字去注【癱】字嘅音。例２都係咁。

當一個有同音，冇同聲調嘅字時（或者嗰個同音字都好偏嗰陣），就會用同音唔同聲調嘅字去注，響同音字用嘅後面寫低注嘅聲調： 例３嘅【款】聲調係高上（2）；而【寬】聲調係高平（1），所以寫低「高上」去注【款】嘅聲調。 例４嘅都係咁。

## 假設同短處
同音字一般係較為成日見嘅字，好似例２嘅【滅】同 例４嘅【年】，如果查字典嗰個人識字少，用嚟注音嘅同音字都唔識點讀，去查個同音字又係唔識，最後可能指返轉頭，幾個字會互相指，呢個方法假設咗查字典嗰個人識一啲讀音在先，即係話直音呢個方法對初學粵語嘅人未必有用喇。

如果研究語音史，直音可以推得返邊一堆字係同音。邊一堆字音好似。

## 註
李準基

**李準基**（韓文：****，）係南韓演員，喺南韓釜山出世，首爾藝術大學電影系畢業。2001年透過拍攝So Basic廣告入娛樂圈。

## 演出經歷
### 拍攝廣告
*I-Audio
*Soo Aen Soo
*KFC "gogo"
*紙巾廣告
*Lotte石榴汁
*Giordano
*Anycall SPH.V4100
*韓國化粧品 VONIN
*LG LECVART
*Spris服飾
*Anystar
*McDonald
*隆力奇洗頭水
*百事可樂
*VOV
*以純服飾

### MV演出
*Classiquai〈Sweety〉
*姜成勳〈珍貴的故事〉
*殷志源〈大醉In Melody〉
*李秀英〈Grace〉〈秘密〉
*李孝利 & 李準基〈AnyStar〉
*Sori & 李準基〈小拇指〉
*李準基〈J Style〉
*李準基〈自言自语〉
*李準基〈Fiery eyes〉

### 時裝表演
*2006年4月為韓國服裝設計師Andre kim喺上海行Catwalk

### 電視劇
*《星星的聲音》
*《我該怎辦》
*《Non-stop 4》（MBC）
*2005年：《My Girl》（SBS；2005年12月14號—2006年2月2號）
** 香港：2006年8月7號喺有線電視播映（被改名做《My Girl至愛大話精》）
** 香港：2007年1月14號喺無綫電視翡翠台播映（被改名做《大話妹》）
*2007年：《狗和狼的時間》飾이수현（漢字：李秀賢）（播完，韓國2007-9-6）
** 日本：2007年12月1號喺Mnet（SKY Perfect TV Ch.792/J:COM）播映（劇集名：犬とオオカミの時間）
** 香港：2007年11月26號喺香港有線電視娛樂台播映
** 韓國：2007年12月30號獲2007MBC演技大賞 優秀男女演員賞（李準基、南相美）
*2008年SBS《一枝梅》（일지매）（2008.05.21 ~ 2008.07.24）
*2009年MBC《英雄》（HERO）（2009-11-18）
*2013年MBC《Two Weeks》（2013-8-7）
*2014年KBS《朝鮮神槍手》
*2015年MBC《夜行書生》
*2016年SBS《月之戀人 - 步步驚心：麗》

### 電影
*2004年：《The Hotel Venus》（韓日合作；同日本演員草彅剛合作）
*2005年：《芭蕾練習所》
*2006年：《王的男人》
*#2006年2月11號7點30分《王的男人》喺南韓觀賞人數突破1000萬人次
*#2006年3月30號《王的男人》喺南韓觀賞人數突破1230萬人次
*#台灣喺2006年5月12號上映，同時李準基去到台灣宣傳電影
*#代表韓國參加2007年美國奧斯卡金像獎—外語片
*#2006年12月9號《王的男人》日本正式上映
*2006年：《Fly Daddy》=『』
*2007年：《화려한 휴가》=『華麗的假期』飾진우 韓國於2007年7月25號上映
*#獲第27屆夏威夷國際電影節金蘭花最佳劇情獎項提名
*2007年：《첫눈》=『初雪の恋 ～ヴァージン・スノー』飾민（韓日合作，同日本演員宮崎葵合作），2007年5月於日本（20070512）上映，韓國2007年11月1號上映，香港2007年11月29號上映。
*2015年：《西西里豔陽下》－ 朴俊浩

### 綜藝節目
*080522：《金正恩的巧克力》
*090429：《黃金漁場》（上）
*090506：《黃金漁場》（下）
*090517：《家族的誕生》（上）
*090531：《家族的誕生》（下）
*091007：《日韓音樂瘋》
*091119：《佼個朋友吧》
*110202：《他們來了》
*110413：《大東軍地圖》
*130128：《Healing Camp》
*130511：《快樂大本營》
*151128：《遇見男神》
*160102：《遇見男神》
*160828：《Running Man》

## 獲獎
*''（維納斯旅館） 電影祭=最優秀作品獎
*2006年 最佳男演員新人獎
*2006年 第29回黃金攝影最佳新人男演員獎
*2006年 第42回百想藝術大賞最佳新人男演員獎
*2006年 第42回百想藝術大賞最佳服裝男藝人獎
*2006年 第43回大鐘賞新人男演員獎
*2006年 第43回大鐘賞最佳人氣獎
*2006年 第43回大鐘賞海外人氣獎
*2006年 第5回大韓民國電影大賞最佳新人獎
*2006年 第8回 M.K.M.F music video男演技獎
*2006年 第27回青龍電影賞 人氣明星賞
*2006年 第27回青龍電影賞 最佳搭擋賞
*2007年 韓國模特兒頒獎式 "韓流特別賞"
*2007年 首爾綜合藝術學校表演藝術學院電影表演系畢業同時獲頒貢獻獎
*2007年 第2屆 大阪電影節 外語電影 個人獎 男配角獎 李準基（『王的男人』）
*2007年 第43回百想藝術大賞 電影部門人氣獎
*2007年 第3回 Andre Kim Star Award "新人star賞"
*2007年 第10屆上海國際電影節"最佳亞洲明星賞"
*2007年 第27屆夏威夷國際電影節"Rising Star獎"（20071018-28)
*2007年 2007上海萊卡風尚大典 風尚韓國藝人獎（20071209）
*2007年 2007MBC演技大賞 男優秀賞『犬狼時』（20071230）
*2008年 法制處委任為榮譽法制官（法制處60周年）
*2008年 首爾電視節網絡人氣大獎
*2008年 SBS演技大獎 十大明星獎
*2008年 SBS演技大獎 網民人氣獎
*2008年 SBS演技大獎 最優秀男演
*2009年 韓國觀光公社 名譽宣傳大使
*2009年 首爾韓流慶典 形象大使 
*2009年 韓國武術聯合會功勞獎
*2009年 MBC演技大獎 人氣獎
*2009年 韓國財經新聞網發起嘅Star top6 韓流明星第一位
*2010年 上海世博會韓國館宣傳大使

## 首次影迷聚會
2006年5月21號喺首爾嘅蠶室舉辦回饋影迷（所演唱嘅三首歌曲）
*《》（中譯：一句話）
*《》（中譯：不懂愛情）
*《》（中譯：傻瓜愛情）

## 歌曲
* 한마디만（中譯：一句話）
* 사랑을 몰라（中譯：不懂愛情）
* 바보사랑（中譯：傻瓜愛情）
* 美女最愛石榴汁廣告歌曲
* 同李孝利合唱ANYSTAR（ANYCALL廣告系列之一）
* J-Style
* 無私奉獻的樹
* 自言自語
* Fiery Eyes
* I'm Ready

## 註

## 出面網頁
* 李準基個人專屬網頁
* 李準基個人CY WORLD（BLOG）
* 所屬韓國Mentor公司官網
* 李準基香港聯盟
* 李準基香港家族
* 李準基個人instagrm